Σπανούλης: Έξοδος χωρίς τα παιδιά [pic]\nΕτικέτες: Βασίλης Σπανούλης, ολυμπία χοψονίδου\n| 20.10.2021 | 09:54\nΣπανούλης: Έξοδος χωρίς τα παιδιά. Ολυμπία Χοψονίδου και ο Βασίλης Σπανούλης απαθανατίστηκαν από τους φωτογράφους σε μια βόλτα τους στην Αθήνα – χωρίς τα παιδιά τους, να σημειώσουμε. Το μοντέλο και πρώην Star Hellas επέλεξε ένα total black look που μπορεί να φορεθεί άνετα και στο γραφείο αλλά και σε μια έξοδο στην πόλη: παντελόνι με πιέτες, σε συνδυασμό με μπαλαρίνες και casual τοπ. Τα στοιχεία που διαφοροποιούνται χρωματικά, χωρίς όμως να κάνουν την παραφωνία, είναι η γκρι τσάντα ώμου και το κόσμημα στο λαιμό.\nΣπανούλης: Έξοδος χωρίς τα παιδιά\nΤο υφασμάτινο παντελόνι με πιέτες της Χοψονίδου είναι ιδιαίτερα κολακευτικό για όλους τους γυναικείους σωματότυπους και μπορεί να σταθεί σε κάθε περίσταση. Ο Βασίλης Σπανούλης έκανε μια 100% αθλητική εμφάνιση. Το ζευγάρι παντρεύτηκε πρώτα με πολιτικό γάμο για να ακολουθήσει το 2011 και θρησκευτικός. Έχουν έξι παιδιά, τον 11χρονο Θανάση, τον 9χρονο Βασίλη, τον 8χρονο Δημήτρη, την 6χρονη Αιμιλία, την 4χρονη Αναστασία και την ενός έτους Αλεξάνδρα, η οποία μάλιστα βαφτίστηκε στις αρχές του φθινοπώρου.\nΔείτε το νέο λουκ της Ολυμπίας Χοψονίδου:


Δέσποινα Φίλιου: Να αγγίζεις με το παραμύθι την ψυχή του παιδιού | Πηγή Παιδείας\nHome ΑΠΟΨΗ Δέσποινα Φίλιου: Να αγγίζεις με το παραμύθι την ψυχή του παιδιού\nΔέσποινα Φίλιου: Να αγγίζεις με το παραμύθι την ψυχή του παιδιού\nΗ βραβευμένη και πολυτάλαντη συγγραφέας Δέσποινα Φίλιου συναντά την επίσης βραβευμένη συγγραφέα Βάσω Κατσαρέλια και μιλούν για τι άλλο; Για παιδική λογοτεχνία. Για την σημασία που αυτή παίζει στην διαπαιδαγώγηση του παιδιού και για τον τρόπο με τον οποίο την προσεγγίζει η κ. Φίλιου.\nΣυνέντευξη σε Βάσω Κατσαρέλια\n1. Πως αποφασίσατε να ασχοληθείτε με τη συγγραφή παιδικών βιβλίων; Μιλήστε μας για τα έργα σας.\nΑπό μικρή μου άρεσε να γράφω τις σκέψεις μου σε ημερολόγιο. Μάλλον δεν είναι τυχαίο που ασχολήθηκα αργότερα με τη συγγραφή παιδικού βιβλίου. Ίσως να αναρωτιέστε γιατί με το παιδικό βιβλίο; Θέλω μέσω των παραμυθιών μου να βάλω και εγώ ένα λιθαράκι στην πνευματική ανάπτυξη των παιδιών. Σε όλα μου τα παραμύθια προσπαθώ να χαίρονται τα παιδιά διαβάζοντας τα, αλλά και να διδάσκονται έννοιες που πρέπει να καλλιεργούμε εμείς οι μεγάλοι στους μικρούς. Όπως αγάπη, σεβασμό, φιλία, αλληλεγγύη, προσφορά!! Το πρώτο μου παραμύθι είναι σε έκδοση (e-book). Στη συνέχεια ένοιωσα την ανάγκη να συνεχίσω –γιατί είχα πολλές ιδέες-εμπνεύσεις- με έντυπη έκδοση. Έτσι και έγινε, έχουν εκδοθεί, είκοσι βιβλία μου. Δέκα οχτώ παραμύθια και δύο διηγήματα. Όλα τα παραμύθια μου, έχουν CD με το τραγουδάκι που αφορά το θέμα του παραμυθιού.\n2. Πόσο εύκολο είναι να γράψει κάποιος ένα παιδικό βιβλίο; Πόσο χρόνο χρειάζεστε για την ολοκλήρωση μίας ιστορίας;\nΕίναι αρκετά δύσκολο γιατί απευθύνεσαι σε παιδιά και πρέπει να προσέχεις διπλά κάθε σου λέξη. Να προσέχεις τι διδάγματα θα περάσεις και τι θα εισπράξει το παιδί απ’ αυτό παραμύθι. Με λίγα λόγια πρέπει να μπεις στην ψυχολογία της παιδικής ψυχής, να γίνεις παιδί!! Εγώ έτσι λειτουργώ. Όσο για το χρόνο που χρειάζομαι για την ολοκλήρωση μιας ιστορίας είναι περίπου τρεις μήνες, εξαρτάται βέβαια απ’ το πόσο χρόνο αφιερώνεις καθημερινά.\n3. Ποια στοιχεία νομίζετε ότι είναι απαραίτητο για την επιτυχία ενός παραμυθιού;\nΝα αγαπάς πολύ αυτό που κάνεις, να έχεις φαντασία, έμπνευση, να αγαπάς τα παιδιά και να θέλεις μέσα απ’ τα παραμύθια σου να τα διδάξεις. Και το σπουδαιότερο να αγγίζεις το συναίσθημα του παιδιού, την ψυχή του, όταν διαβάζει το παραμύθι σου, να σε νιώθει κοντά του και ας μη σε γνωρίζει.\n4. Πιστεύετε πως τα παραμύθια πρέπει να έχουν διδακτικό χαρακτήρα; Όταν γράφετε μία ιστορία γνωρίζετε από την αρχή το τέλος της;\nΕννοείται!! Επιβάλλεται τα παραμύθια να έχουν και διδακτικό χαρακτήρα. Εγώ τουλάχιστον αυτό προσπαθώ να πετύχω σ’ όλα μου τα παραμύθια. Ναι δημιουργώ αρχικά την ιστορία στο μυαλό μου, αρχή- μέση-τέλος και μετά αρχίζω την ανάπτυξη. Στην πορεία της ιστορίας κάνω πολλές αλλαγές αλλά δεν αλλάζω τη βάση του αρχικού πλάνου.\n5. Το βραδινό διάβασμα λίγο πριν τον ύπνο δημιουργεί ένα υπέροχο δέσιμο ανάμεσα στο γονιό και το παιδί. Πότε κατά τη γνώμη σας “πρέπει” ο γονιός να αφήσει το παιδί να διαβάσει μόνο του; Και σε ποια ηλικία τα παιδιά μπορούν να επιλέγουν μόνα τους τα βιβλία τους;\nΌντως δημιουργεί ένα υπέροχο δέσιμο παιδιού και γονιού και πρέπει να γίνεται, είναι σημαντικό για την ψυχολογία του παιδιού. Από τη στιγμή που το παιδί πηγαίνει σχολείο και έχει μάθει να διαβάζει καλά και μόνο του τα μαθήματα του, μπορεί να διαβάζει βιβλία της ηλικίας του, με την καθοδήγηση βέβαια του γονιού. Τουλάχιστον στο δημοτικό θα πρέπει ο γονιός να προτείνει βιβλία στο παιδί του και όχι να επιβάλλει αλλά και να λαμβάνει υπόψιν του τη γνώμη του παιδιού αν αρέσκεται σ’ αυτό.\n6. Πως μπορεί το βιβλίο να έχει θέση στη ζωή των σημερινών παιδιών που μεγαλώνουν στην κοινωνία της τεχνολογίας;\nΤο βιβλίο πρέπει να έχει την πρώτη θέση στη ζωή των παιδιών και αυτό θα του το μάθει ο γονιός. Απ το γονιό εξαρτάται. Και η τεχνολογία έχει το μερίδιο της, αλλά δυστυχώς τα σημερινά παιδιά τείνουν κυρίως προς την τεχνολογία και το βιβλίο πουθενά. Τα παιδιά από μικρά πρέπει να μάθουν να αγαπούν το βιβλίο που μόνο καλό κάνει, δεν έχει παρενέργειες.\n7. Τι συμβουλή θα δίνατε σε ένα παιδί που δεν του αρέσει το διάβασμα; Υπάρχουν τρόποι για να βοηθήσουν οι γονείς του να δει το διάβασμα με άλλο μάτι;\nΘα το συμβούλευα να αρχίσει στον ελεύθερο χρόνο του να διαβάζει. Γιατί το διάβασμα θα του δώσει γνώση και εφόδια που όλοι χρειαζόμαστε να έχουμε στη ζωή μας. Να χρησιμοποιεί τον ελεύθερο χρόνο του εποικοδομητικά. Μέσω του διαβάσματος θα διδαχτεί θα χαλαρώσει και θα διασκεδάσει.\nΑπό την μικρή ηλικία να τα μυήσουν στο διάβασμα και να τους μεταδώσουν την αγάπη για τα βιβλία, να τους διαβάζουν βιβλία. Αυτό βέβαια προυποθέτει να διαβάζουν πρωτίστως οι γονείς. Να υπάρχει στο σπίτι βιβλιοθήκη, να βλέπει το παιδί τους γονείς του να διαβάζουν και να επικρατεί στο σπίτι μια ατμόσφαιρα γνώσης!!\n8. Τι σημαίνει για εσάς Πηγή Παιδείας;\nΣημαίνει Ενημέρωση και Γνώση.\nΣυγχαρητήρια σ‘ όλους τους συντελεστές.\nΓια περισσότερες πληροφορίες σχετικά με την κ. Φίλιου επισκεφτείτε το προσωπικό της blog και κάντε like στην προσωπική της σελίδας στο Facebook\nPrevious articleΗ Πηγή Παιδείας ψυχαγωγεί τα παιδιά με αφηγήσεις κλασσικών παραμυθιών\nNext articleΒιβλιοκριτική: Τα «Μυθοσκορπίσματα» της Σωτηρίας Ιωαννίδου


www.filiatrablog.blogspot.com: Κάθειρξη 12 ετών σε δύο τσιγγάνες -Έκλεβαν άντρες στους οποίους υπόσχονταν σεξουαλική συνεύρεση\nΚάθειρξη 12 ετών σε δύο τσιγγάνες -Έκλεβαν άντρες στους οποίους υπόσχονταν σεξουαλική συνεύρεση\nΜια δεύτερη ευκαιρία έδωσε χθες το Μονομελές Εφετείο Κακουργημάτων Καλαμάτας σε δύο νεαρές τσιγγάνες, 24 και 32 ετών, που με την υπόσχεση της σεξουαλικής συνεύρεσης έκλεβαν από τα θύματά τους χρήματα. Αν και τις καταδίκασε σε κάθειρξη 6 ετών έκαστη, έδωσε αναστέλλουσα δύναμη στην έφεσή τους, επιτρέποντας έτσι να μείνουν ελεύθερες μέχρι την εκδίκαση της υπόθεσης σε δεύτερο βαθμό.\nΠαρά λίγο, όμως, να βρεθεί στη φυλακή μάρτυρας κατηγορίας. Ενώ, όταν είχε συμβεί το περιστατικό είχε αναγνωρίσει τις δύο τσιγγάνες ως δράστιδες, χθες τα «μασούσε» και ζητούσε να αθωωθούν, γιατί δεν ήταν σίγουρος. Το δικαστήριο τον απείλησε με σύλληψη και αυτόφωρο για ψευδορκία, καθώς, όπως επισημάνθηκε, λέει ψέματα και κοροϊδεύει. Τελικά, τη γλίτωσε, καθώς οι υπόλοιπες μαρτυρίες ήταν ξεκάθαρες.\nΌπως περιέγραψε ο πρώτος μάρτυρας, το Σεπτέμβριο του 2015 στην κεντρική πλατεία της Μεσσήνης συνάντησε δύο τσιγγάνες, τις οποίες είχε δει κι άλλες φορές και, όπως χαρακτηριστικά είπε, «του την έπεφταν». Ήθελε κι αυτός, όπως είπε, γνωριμία μαζί τους, τις έβαλε στο αμάξι και κατευθύνθηκαν εκτός Μεσσήνης, στο δρόμο προς Τρίοδο. Μάλιστα, προσπαθώντας να… στρογγυλέψει τα πράγματα, είπε πως θα πήγαιναν για\nκαφέ, αλλά προς τα εκεί που βρέθηκαν τελικά, είχε μόνο… χωράφια.\nΚατέβηκε, όπως κατέθεσε, από το αυτοκίνητο με τη μια και μιλούσαν, ενώ η άλλη έμεινε σε αυτό. Αυτή πήρε το πορτοφόλι του από το ντουλαπάκι με 1.000 ευρώ και τράπηκαν σε φυγή.\nΑρχικά, νόμισε ότι είχε ξεχάσει το πορτοφόλι στο σπίτι, αλλά όταν έψαξε και δεν το βρήκε, κατάλαβε τι έχει γίνει. Κατήγγειλε το γεγονός στην Αστυνομία και του έδειξαν φωτογραφίες, όπου αναγνώρισε δύο τσιγγάνες, αλλά, όπως είπε χθες, δεν είναι αυτές που είδε στο εδώλιο. «Έγινε λάθος», ανέφερε χαρακτηριστικά και ζήτησε να τις αθωώσουν.\nΣε ερώτηση της εισαγγελέως αν, εκτός από τις φωτογραφίες, τον κάλεσαν όταν τις έπιασαν και του τις έδειξαν, απάντησε αρνητικά. Όμως, η πρόεδρος διάβασε την κατάθεσή του στην Αστυνομία, όπου έλεγε ότι του τις έδειξαν ανάμεσα σε άλλες τσιγγάνες και τις αναγνώρισε με απόλυτη σιγουριά, και τον απείλησε ότι θα συλληφθεί για ψευδορκία.\nΣτη συνέχεια το δικαστήριο διάβασε κατάθεση 83χρονου, ο οποίος δύο ημέρες μετά το προηγούμενο περιστατικό βρισκόταν στο αυτοκίνητό του, στο προαύλιο σούπερ μάρκετ στη Μεσσήνη. Όπως ανέφερε, τον πλησίασαν αιφνιδιαστικά οι δύο τσιγγάνες και άρχισαν να του ψάχνουν τα ρούχα, ενώ του έλεγαν να τις αγγίζει κι αυτός όπου ήθελε. Ο 83χρονος τους ζήτησε να φύγουν και προσπάθησε να τις διώξει. Τότε άρπαξαν 650 ευρώ από την τσέπη του και άρχισαν να τρέχουν. Προσπάθησε να τις ακολουθήσει και εκείνη τη στιγμή βγήκε από το σούπερ μάρκετ ο γιος του, ο οποίος τις καταδίωξε, αλλά αυτές έφυγαν. Ωστόσο, πατέρας και γιος τις αναγνώρισαν ανεπιφύλακτα λίγο μετά που τις συνέλαβε η Αστυνομία.\nΣτις απολογίες τους οι δύο αρνήθηκαν τις πράξεις και είπαν ότι είχαν πάει σουπερ μάρκετ να πάρουν γάλα για τα παιδιά τους και τις έπιασαν.\nΗ εισαγγελέας ζήτησε την ενοχή τους όπως κατηγορούνται, καθώς, όπως είπε, είχαν ενωθεί με σκοπό να κάνουν κλοπές με τη μέθοδο υπόσχεσης σεξουαλικής συνεύρεσης με τα θύματα έναντι αμοιβής. Έτσι, κρίθηκαν ένοχες και καταδικάστηκαν για διακεκριμένη περίπτωση κλοπής.


28/5/2018: "SOS για την καθαριότητα της πόλης μας, με ευθύνη της Δημοτικής αρχής!" - Fx-news | Εφημερίδα |ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ\nΑρχική ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ ΑΛΣΟΣ 28/5/2018: “SOS για την καθαριότητα της πόλης μας, με ευθύνη της Δημοτικής...\n28/5/2018: “SOS για την καθαριότητα της πόλης μας, με ευθύνη της Δημοτικής αρχής!” –\nΕπίκαιρο όσο ποτέ -μετά τα τελευταία γεγονότα- το άρθρο της έντυπης εφημερίδας Fx-news Μαΐου (28/05):\nΤα περιθώρια για τον Δήμο Ν. Φιλαδέλφειας–Ν. Χαλκηδόνας έχουν στενέψει ασφυκτικά! Οι αυθαίρετες εγκαταστάσεις «σταθμός μεταφόρτωσης απορριμμάτων – γκαράζ οχημάτων – υπηρεσία καθαριότητας» που βρίσκονται στο άλσος Νέας Φιλαδέλφειας και από το 2015 έχουν χαρακτηριστεί αμετάκλητα «κατεδαφιστέες» από το ΣτΕ, θα πρέπει να κατεδαφιστούν. Η αποκεντρωμένη διοίκηση με έγγραφό της απαιτεί πλέον την απομάκρυνση των εγκαταστάσεων!\nΤο «σήριαλ» της απομάκρυνσης των χαρακτηρισμένων αυθαίρετων εγκαταστάσεων έχει ξεκινήσει από το 2013 και κορυφώθηκε με την έναρξη των εργασιών της κατασκευής του νέου γηπέδου της ΑΕΚ τον Ιούλιο του 2017. Έγινε μάλιστα και μέγα σημείο αντιπαράθεσης ανάμεσα στον Δήμο και στην ΑΕΚ…\nΕμείς σήμερα δεν θα σταθούμε στην αντιπαράθεση ανάμεσα στις δύο πλευρές. Ούτε ποιος έχει κερδίσει και ποιος έχει χάσει στον άτυπο αυτό «πόλεμο». Θα σταθούμε στην ουσία. Στο αποτέλεσμα: Στο επόμενο διάστημα οι εγκαταστάσεις θα ΚΑΤΕΔΑΦΙΣΤΟΥΝ, όσο και να αντισταθεί «για την τιμή των όπλων» η διοίκηση του Άρη Βασιλόπουλου! Όσα επιχειρήματα (δίκαια ή άδικα) και να θέσει, η απόφαση πλέον είναι τελεσίδικη! Και δεν ήρθε «ως κεραυνός εν αιθρία»… Τέσσερα χρόνια που είναι στην διοίκηση του Δήμου η απομάκρυνση -με απόφαση δικαστηρίων- των αυθαίρετων εγκαταστάσεων ήταν στην καθημερινή ατζέντα! Και σίγουρα ο Δήμαρχος γνώριζε ότι με την έναρξη της κατασκευής του γηπέδου η «πίεση» για να εφαρμοστεί ο νόμος θα ήταν αφόρητη… Η ώρα έφτασε. Οι εγκαταστάσεις πρέπει να κατεδαφιστούν. Οι υπηρεσίες καθαριότητας θα βρεθούν στον «αέρα»! Η ομαλή αποκομιδή των απορριμμάτων της πόλης μας θα διαταραχθεί, με τις συνέπειες να αγγίζουν όλους τους δημότες! Ήδη ο σταθμός μεταφόρτωσης απορριμμάτων έχει σταματήσει να δουλεύει και τα αποτελέσματα έχουν φανεί στους κάδους, στις γειτονιές της πόλης μας… Ο Δήμος λίγες μέρες μετά την εντολή κατεδάφισης από την αποκεντρωμένη διοίκηση, ανακοίνωσε ότι πήρε “θετική άποψη” από το Υπουργείο Περιβάλλοντος (έγγραφο με αρ.πρ.6944/27-3-2018) και την αρμόδια Υπηρεσία Δόμησης (έγγραφο με αρ. πρ. 4667/459/15-5-2018), για την χρηματοδότηση της κατασκευής νέων εγκαταστάσεων καθαριότητας σε έκταση στην περιοχή «Χαμόμυλο» (δίπλα από την BSB, τέρμα Απομάχων) και την μετεγκατάσταση των υπηρεσιών της καθαριότητας από το άλσος που βρίσκονται τα τελευταία χρόνια.\nΈστω όμως και σήμερα να εκταμιεύονταν τα χρήματα από το Υπουργείο, για να αγοραστεί το οικόπεδο και να κατασκευαστούν οι νέες εγκαταστάσεις, ο χρόνος αποπεράτωσης του έργου και της μετεγκατάστασης δεν θα ήταν λιγότερος από τα δύο έτη! Και μέχρι τότε, που θα “παρκάρουν” έστω και προσωρινά οι εγκαταστάσεις καθαριότητας;;; Πως θα λειτουργήσει η καθαριότητα του δήμου;;; Τι έκανε ο δήμαρχος εδώ και 4 χρόνια -εκτός από «πόλεμο» κατά της ανέγερσης του γηπέδου- για να μην βρεθεί «στο δρόμο» η πιο σημαντική αρμοδιότητα (καθαριότητα) που έχει αναλάβει με την εκλογή του;;; Γιατί δεν φρόντισε να εξασφαλίσει έστω και μια ενδιάμεση λύση εφόσον γνώριζε ότι θα αναγκαστεί να “κλείσει” τις αυθαίρετες εγκαταστάσεις;;;\nΗ Fx-news «φώναζε», έκανε ρεπορτάζ, προειδοποιούσε εδώ και χρόνια την διοίκηση Βασιλόπουλου, για το τι θα συμβεί στην περίπτωση που έρθει η στιγμή να απομακρυνθεί αναγκαστικά η υπηρεσία καθαριότητας από το άλσος! Λέγαμε ότι «πρέπει ο δήμος να βρει μια λύση για την μεταφορά των εγκαταστάσεων, έστω και προσωρινή, πολύ ΠΡΙΝ έρθει η στιγμή της αναγκαστικής κατεδάφισης»! Και αντί για απαντήσεις, συγκλίσεις και λύσεις για το τόσο σημαντικό πρόβλημα… ακούγαμε: ειρωνείες και ανοίκειους εις βάρος μας χαρακτηρισμούς! Αντί να αντιμετωπίσει ο δήμαρχος το τεράστιο πρόβλημα που ερχόταν για την καθαριότητα της πόλης του, προτίμησε να παίζει «επαναστατικό κατενάτσιο» και να κάνει «πόλεμο» ανακοινώσεων με την ΑΕΚ, την κυβέρνηση, την περιφέρεια, την αποκεντρωμένη διοίκηση, την διεύθυνση δασών, τους «κακούς» δημοσιογράφους κλπ!!! Και τώρα που ήρθε η στιγμή της αναγκαστικής κατεδάφισης (που έπρεπε από το 2015 να γίνει με τελεσίδικη απόφαση) και συνειδητοποίησε ότι δεν του βγήκε το «κατενάτσιο» και από στιγμή σε στιγμή η υπηρεσία καθαριότητας κινδυνεύει να «τιναχτεί στον αέρα» από τις δικές του (μη) ενέργειες, ξεκίνησε η διοίκηση του δήμου το -αγαπημένο της- Blame Game (παιχνίδι επίρριψης ευθυνών)!\nΟ χρόνος για παιχνίδια πλέον τελείωσε!\nΣτην περίπτωση που η υπηρεσία καθαριότητας βρεθεί στον δρόμο, με ότι συνεπάγεται αυτό, η ευθύνη (και θεσμικά) έχει ονοματεπώνυμο. Άρης Βασιλόπουλος. Δήμαρχος Νέας Φιλαδέλφειας – Νέας Χαλκηδόνας.\nΚατάληψη των εγκαταστάσεων καθαριότητας στο άλσος\nΕΚΤΑΚΤΟ! Στο αυτόφωρο άνθρωποι του Δήμου! (upd)\n«Μοναδικός υπεύθυνος ο Βασιλόπουλος»!\nΒγαίνει η άδεια – «θέμα» ο σταθμός μεταφόρτωσης απορριμμάτων του Δήμου\n«Τα αντισταθμιστικά, η απλή αναλογική και ο κυρ. Παναγιώτης!»\nΔ.Σ.-Βίντεο: «Τι είπαν για την απομάκρυνση του σταθμού απορριμάτων από το Άλσος Νέας Φιλαδέλφειας»\n«Εριξε το γάντι στον Δήμο – ‘Αγκάθι’ τα σκουπίδια…»\n«Σταθμός συνεννόησης» μεταξύ Δήμου και ΑΕΚ;;;\nΆλσος Ν.Φ.: «Βουνό» τα κλαδιά & τα ξερόχορτα στο γκαράζ του Δήμου Φιλαδέλφειας-Χαλκηδόνας!!!\nΠροηγούμενο άρθρο“Καθαριότητα Δήμου”: Έκτακτο συμβούλιο – Ανακοίνωση Δημοτικής αρχής\nΕπόμενο άρθροΑνακοίνωση του Σωματείου Εργαζομένων Δήμου Ν.Φ. Ν.Χ.


12 Ιουνίου, 2022 – Ιερός Ναός Αγίου Αχιλλίου\nHome > 2022 > Ιούνιος > 12th\nΑναρτήσεις από 12 Ιουνίου, 2022\nΚαι τα κόλλυβα είναι καλά και τα πρόσφορα είναι καλά, αλλά εκείνο το οποίο χρειάζεται είναι να δοθούν τα ονόματα στη Θεία Λειτουργία. Όχι απλώς στο Τρισάγιο που θα κάνει ο ιερέας. Το Τρισάγιο γίνεται και πρέπει να γίνει. Να δοθούν τα ονόματα και στην προσκομιδή να τον μνημονεύσει τον καθένα χωριστά ο ιερέας […]\n«Επισκέφτηκε κάποτε τον Γέροντα Πορφύριο ο Γέρων Παΐσιος στο Μήλεσι και έμεινε μαζί του αρκετή ώρα στο πρώτο σπιτάκι με τους τσιμεντόλιθους, στο οποίο έμενε τότε ο Γέρων Πορφύριος. Όταν έφυγε ο Γέρων Παΐσιος κάποιος ρώτησε τον Γέροντα Πορφύριο με περιέργεια: Τι είπατε, Γέροντα; Και ο Γέρων Πορφύριος απάντησε: Τίποτα! Λέγαμε την ευχή» (Οσίου Παϊσίου […]\n1. Ἰωὴλ Φραγκᾶκος, Μητροπολίτης Ἐδέσσης, Πέλλης καί Ἀλμωπίας. «Τοῦτο δὲ εἶπεν περὶ τοῦ Πνεύματος». Ὁ Χριστὸς τὴν τελευταία ἡμέρα τῆς ἑορτῆς τῆς Σκηνοπηγίας ἔκανε τὴν ἀποκάλυψη πὼς ὁ ἴδιος εἶναι ἡ πηγὴ τῆς ζωῆς.Ἐπειδὴ θὰ ἔφευγαν οἱ ἄνθρωποι γιὰ τὸν τόπο τους, τὰ λόγια του Χριστοῦ ἦταν γι’ αὐτοὺς ἐφόδια σωτηρίας. Ὁ Κύριος εἶπε πὼς […]


Πλαστική μετά την Εγκυμοσύνη - Πλαστική Χειρουργική\nΒρίσκεστε εδώ: Home Αισθητική Χειρουργική Σώμα Πλαστική μετά την Εγκυμοσύνη\nΜετά την εγκυμοσύνη το σώμα της γυναίκας αλλάζει, και πολλές φορές χάνει την προηγούμενη φόρμα του. Οι κοινωνικές συνθήκες αναγκάζουν πολλές γυναίκες να ξεκινήσουν τη δημιουργία οικογένειας μετά τα 30, όπου η ικανότητα του σώματος να επανέλθει μετά από μία εγκυμοσύνη είναι μειωμένη, ενώ πολλά ζευγάρια πλέον καταφεύγουν στην εξωσωματική γονιμοποίηση με αποτέλεσμα την αύξηση των διδύμων κυήσεων. Οι παράγοντες αυτοί έχουν ως αποτέλεσμα το γυναικείο σώμα να είναι πολύ περισσότερο ευάλωτο στις αλλαγές της εγκυμοσύνης από ότι παλαιότερα.\nMommy Makeover (ASPS)\nΤι συμβαίνει στο σώμα μου;\nΠώς μπορώ να ξαναφτιάξω το σώμα μου;\n￼Καθώς η κοιλιά μεγαλώνει για να φιλοξενήσει το μωρό (ή τα μωρά), το δέρμα της κοιλιάς τεντώνεται, με αποτέλεσμα τη ρήξη των ινών του κολλαγόνου και τη δημιουργία ραγάδων και χαλάρωσης. Οι μυς της κοιλιάς χαλαρώνουν επίσης και πολλές φορές μετατοπίζονται προς τα πλάγια, από όπου δεν μπορούν να επανέλθουν, ούτε και με γυμναστική.\n￼Ο μεταβολισμός της γυναίκας όπως και ο τρόπος με τον οποίο αποθηκεύεται το λίπος, αλλάζουν επίσης κατά την εγκυμοσύνη, σε μια προσπάθεια της φύσης να έχει η μητέρα διαθέσιμες αποθήκες ενέργειες για να μπορεί να ανταπεξέλθει στο δύσκολο έργο της, με αποτέλεσμα να δημιουργούνται "κοιλίτσα" και "ψωμάκια" που είναι πολύ ανθεκτικά στη δίαιτα και την άσκηση.\nΠολλές γυναίκες προβληματίζονται αν θα πρέπει να θηλάσουν ή όχι φοβούμενες ότι ο θηλασμός θα "χαλάσει" το στήθος τους. ￼Η πραγματικότητα είναι ότι δεν ευθύνεται ο θηλασμός για τις επιπτώσεις στο στήθος της γυναίκας, αλλά οι αλλαγές που παρατηρούνται κατά την εγκυμοσύνη. Επιπλέον έχει αποδειχθεί ότι ο θηλασμός προσφέρει σημαντικά οφέλη τόσο στο παιδί όσο και στην ίδια τη γυναίκα.\nΚατά τη διάρκεια της εγκυμοσύνης οι γαλακτοφόροι αδένες μεγαλώνουν και αντικαθιστούν το λίπος του στήθους, ενώ το δέρμα και οι σύνδεσμοι, που συγκρατούν το στήθος, χαλαρώνουν. Μετά τον τοκετό και την ολοκλήρωση του θηλασμού (εφόσον η μητέρα θηλάσει) οι γαλακτοφόροι αδένες υποστρέφουν και το στήθος αδειάζει και πέφτει.\n￼Όλες αυτές οι αλλαγές που περιγράφηκαν παραπάνω αναγκάζουν πολλές γυναίκες να αισθάνονται άσχημα για το σώμα τους και να ζητούν τη βοήθεια της πλαστικής χειρουργικής για να αποκαταστήσουν την εικόνα του.\nΜερικές μητέρες βρίσκουν ότι το δέρμα της κοιλιάς είναι λίγο χαλαρό χωρίς να έχουν πάρει ιδιαίτερο βάρος. Στην περίπτωση αυτή μπορεί να εφαρμοστεί θεραπεία με Fractional CO2 Laser που βοηθά στη σύσφιξη του δέρματος της κοιλιάς.\nΕάν, εκτός από τη μικρή χαλάρωση, υπάρχει παραπανίσιο λίπος, που έχει αποθηκευθεί στην κοιλιά και στα ψωμάκια, αυτό μπορεί να αφαιρεθεί μόνιμα με λιποαναρρόφηση, που ταυτόχρονα προάγει τη σύσφιξη του δέρματος.\nΜια άλλη επιλογή είναι η μίνι κοιλιοπλαστική, που απευθύνεται σε γυναίκες που έχουν παραπανίσιο λίπος στην κοιλιά και χαλάρωση στο τμήμα κάτω από τον ομφαλό. Εδώ γίνεται πρώτα λιποαναρρόφηση που αφαιρεί το λίπος, και στη συνέχεια αφαιρείται το περίσσιο δέρμα κάτω από τον ομφαλό, με μία τομή όπως αυτή της καισαρικής, χωρίς να πειραχθεί ο ομφαλός.\nΟι ραγάδες και η μεγάλη χαλάρωση της κοιλιάς μπορούν να αντιμετωπιστούν με κοιλιοπλαστική, που "σφίγγει" τους μυς και αφαιρεί το τμήμα της κοιλιάς που κρέμεται κάτω από τον ομφαλό, μαζί με τις ραγάδες. Εάν όμως σκοπεύετε να κάνετε και άλλα παιδιά, είναι φρόνιμο να αναβάλετε την επέμβαση μέχρι να ολοκληρώσετε την οικογένειά σας, αφού τυχόν νέα εγκυμοσύνη μέσα στα πρώτα δύο χρόνια μετά από την κοιλιοπλαστική μπορεί να επηρεάσει αρνητικά το αποτέλεσμά της.\nΤο στήθος μπορεί να αποκατασταθεί με ανόρθωση (μαστοπηξία) με ή χωρίς τη χρησιμοποίηση ενθεμάτων σιλικόνης (για την αποκατάσταση του μεγέθους αν το στήθος έχει "αδειάσει"). Θα πρέπει όμως να περιμένετε τουλάχιστον 6 μήνες μετά το τέλος του θηλασμού για κάνετε επέμβαση στο στήθος, ώστε αυτό να έχει επανέλθει στην κανονική του κατάσταση.\nΟι επεμβάσεις αυτές μπορούν να γίνουν μεμονωμένα ή σε συνδυασμό, μετά από διεξοδική συζήτηση, ώστε να αποφασίσουμε από κοινού τι είναι καλύτερο για εσάς.\nΛιποαναρρόφηση με Vaser® (Vaser®Lipo)


friendshipiseverything.gr: Tα θρεπτικά φρούτα και λαχανικά του Ιουνίου\nΤο καλοκαίρι είναι η εποχή που «σνομπάρουμε» τα λαχανικά με ρίζες και τα πράσινα φυλλώδη...\nλαχανικά, για να απολαύσουμε τα ζουμερά και δροσιστικά φρούτα και λαχανικά με έντονα χρώματα, που επιπλέον, κάνουν καλό στην υγεία μας.\nΌσο πιο ζεστός γίνεται ο καιρός, τόσο πιο πολύ αναζητάμε δροσιστικές και νόστιμες τροφές. Η φύση έχει προνοήσει για αυτό και υπάρχουν φρούτα και λαχανικά που θα ικανοποιήσουν τις ανάγκες σας για κάτι λαχταριστό και ταυτόχρονα υγιεινό.\nΑυτό το νόστιμο και δροσερό φρούτο, εκτός του ότι έχει αντιοξειδωτική δράση και λίγες θερμίδες, προσφέρει και μια σειρά από οφέλη για την υγεία, συμπεριλαμβανομένης της επιτάχυνσης της ανάκαμψης του οργανισμού μετά την άσκηση, τη βοήθεια στον ύπνο και την προστασία της καρδιάς. Ορισμένες από τις «δυνάμεις» των κερασιών προέρχονται από το λυκοπένιο, μια ένωση που βρίσκεται και στις ντομάτες. Μια μερίδα κερασιών, αποτελεί καλή πηγή φυτικών ινών και βιταμίνης C.\nΦυσικά μπορείτε να τα δοκιμάσετε ωμά, αλλά πέρα από αυτό μπορείτε να τα «στύψετε» για και να πιείτε το χυμό τους. Προσθέτουν φυσική γεύση σε ένα ποτήρι παγωμένο νερό και είναι επίσης ιδανικά, αποξηραμένα σε δημητριακά ή πλιγούρι.\nΑποτελούμενο κατά 96% από νερό, είναι από τις τροφές με τη μεγαλύτερη ενυδατική δύναμη. Το αγγούρι είναι επίσης πλούσιο σε βιταμίνες A, C και K καθώς και σε μαγνήσιο και κάλιο. Και όλα αυτά με ελάχιστες θερμίδες.\nΕκτός από τις σαλάτες και τα σάντουιτς, δοκιμάστε να χρησιμοποιήσετε φέτες από αγγούρι για την αγαπημένη σας γαρνιτούρα. Το καλοκαίρι μπορούν επίσης να φτιάξουν μια τέλεια σούπα όταν μαγειρεύονται με κρεμμύδι και μπαχαρικά και μπορούν να πολτοποιηθούν με αβοκάντο και γιαούρτι.\nΜπορεί να μην είναι και το πιο αγαπητό λαχανικό, αλλά οι μπάμιες αποτελούν μια πολύ καλή πηγή φυτικών ινών, βιταμινών A, B6, C και K και επιπλέον ασβεστίου και μαγνησίου.\nΟ καλύτερος τρόπος για να καταναλώσετε τις μπάμιες είναι σε σούπα, ακόμη και σε κρύες σούπες για το καλοκαίρι και ψητές στο φούρνο. Δοκιμάστε επίσης να τις ψήσετε με κάποια ινδικά μπαχαρικά όπως το κύμινο ή να τις κόψετε κατά μήκος και να τις ψήσετε με ελαιόλαδο.\nΡίξτε μερικά κομμάτια στη φρουτοσαλάτα σας μαζί με ανανά ή μάνγκο και αβοκάντο. Η παπάγια μπορεί επίσης να αναμιχθεί σε πουρέ ή να χρησιμοποιηθεί ως γαρνιτούρα.\nΣυγγενικά φρούτα των ροδάκινων και των κερασιών, τα δαμάσκηνα είναι επίσης πλούσια σε βιταμίνες A, C και K, καθώς και σε φυτικές ίνες. Η σκούρα απόχρωσή τους, σηματοδοτεί καρδιαγγειακά οφέλη και άλλα για τον εγκέφαλο και την καρδιά.\nΕίναι ιδανικά φρούτα για να τα απολαύσετε ολόκληρα ή σε φρουτοσαλάτα. Μπορείτε επίσης να τα κάνετε σάλτσα για να συνοδεύσετε κοτόπουλο ή φρέσκα ψάρια. Τέλος, μπορείτε να τα κόψετε στα τέσσερα και να τα προσθέσετε σε… σουβλάκια φρούτων.


«Για το καλό του τόπου….» | Psaxna.gr\n«Για το καλό του τόπου….»\nΒαγγέλης Παπαμιχαήλ Posted On 31 Μαΐου 2019\nΗ λαϊκή ετυμηγορία αποφάσισε. Εδώ δεν υπάρχουν νικητές και νικημένοι. Υπάρχουν μόνο συμπολίτες που καλούνται να υπηρετήσουν τον τόπο.\nΔεν υπάρχουν πανηγύρια. Υπάρχει μόνο πολύ έργο που περιμένει να γίνει. Δεν είναι προσωπικό ή ατομικό το θέμα. Νίκησε ο Χ υποψήφιος, έχασε ο Ψ κλπ. Εκείνο που έχει σημασία είναι το ΚΑΛΟ ΤΟΥ ΤΟΠΟΥ και όχι του δήμαρχου ή των συμβούλων. Δεν είναι καν πολιτικό το θέμα. ΕΙΝΑΙ ΤΟΠΙΚΟ. Είναι μεγάλο σφάλμα να αναμειγνύονται τα πολιτικά κόμματα στην αυτοδιοίκηση. Για να το θέσω πιο απλά, όταν ένας υποψήφιος κατεβαίνει στην τοπική αυτοδιοίκηση με τη σημαία ενός κόμματος δημιουργεί προβληματισμό στους δημότες. Αν κερδίσει, τότε το κόμμα που τον στηρίζει, υποτίθεται ότι θα τον βοηθήσει. Αν όχι, τι θα γίνει; Θα σαμποτάρουν τον «αντίθετο» δήμαρχο και μαζί μ΄αυτόν και τον τόπο του; τότε δεν θα είχαν οι τοπικές εκλογές κανένα νόημα. Τότε θα μιλούσαμε για ΕΤΕΡΟΔΙΟΊΚΗΣΗ και όχι για αυτοδιοίκηση. Τότε θα μιλούσαμε για πολιτικό ΕΚΒΙΑΣΜΟ και αυτοί οι απαρχαιωμένοι ερασιτεχνισμοί φέρνουν το αντίθετο αποτέλεσμα. Η ανάμιξη οποιουδήποτε πολιτικού κόμματος διαστρεβλώνει το νόημα και το σκοπό της τοπικής αυτοδιοίκησης. Δεν ξέρω αν κατάλαβαν στη ΝΔ τι έκαναν; Αν όχι, απλά τους λέω ότι η στρατηγική τους και η προκλητική τους στάση έβλαψαν και την υποψήφια δήμαρχο και το συνδυασμό στο σύνολό του.\nΚάποτε είχαμε φτάσει στο σημείο να καταδικάζουμε κάθε τι που ήταν αντίθετο με τις πολιτικές μας αντιλήψεις. Θυμούνται, ίσως, οι πιο παλιοί την πρώτη επιτυχία της εθνικής ομάδας ποδοσφαίρου. Ήταν νομίζω στο Πανευρωπαϊκό της Ρώμης το 1980 και προπονητής ήταν ο Αλκέτας Παναγούλιας. Λίγο αργότερα με την περίφημη «αλλαγή» τον απέπεμψαν επειδή ήταν «δεξιός», άρα επάρατος και φασίστας! Έβαλαν στην θέση του τον Αρχοντίδη που επειδή ανήκε στην «αλλαγή» ήταν καλός και άξιος! Φυσικά η ομάδα πήρε τον κατήφορο. Χιλιάδες τέτοια παραδειγματικά σκάνδαλα κι από την αντίθετη πλευρά. Εξαιρετικά ταλέντα χάθηκαν μόνο και μόνο επειδή ήταν «αριστεροί». Και ο παραλογισμός δεν έχει τέρμα σε μια χώρα που μισεί και εξορκίζει το ανώτερο και το ικανότερο για χάρη του κατάπτυστου πολιτικού.\nΤΑ ΠΟΛΙΤΙΚΑ ΚΟΜΜΑΤΑ ΔΕΝ ΕΧΟΥΝ ΘΕΣΗ ΣΤΙΣ ΤΟΠΙΚΕΣ ΕΚΛΟΓΕΣ. ΣΤΙΣ ΤΟΠΙΚΕΣ ΕΚΛΟΓΕΣ ΜΕΤΡΟΥΝ Η ΙΚΑΝΟΤΗΤΑ ΚΑΙ Η ΑΓΑΠΗ ΓΙΑ ΤΟΝ ΤΟΠΟ.\nΗ λαϊκή ετυμηγορία αποφάσισε και μίλησε. Είτε μας αρέσει είτε όχι, η δημοκρατία μας υποχρεώνει να σεβαστούμε το αποτέλεσμα. Και έτσι πρέπει.\nΦίλες και φίλοι της στήλης και του psaxna.gr, σ΄αυτόν τον ιστότοπο δεν υπηρετούμε κανένα. Δεν το χρειαζόμαστε και ούτε μας αρέσει. Δεν μασάμε τα λόγια μας. Πίστευα και πιστεύω ότι ο Σταμάτης ήταν απαραίτητος στο συμβούλιο με όποιον συνδυασμό και αν κατέβαινε. Ήξερε και ξέρει τα προβλήματα του τόπου όσο κανένας. Κι όποιος έχει προβλήματα τρέχει πρώτα στο Σταμάτη και μετά στα συμβούλια! Ο Σταμάτης το δέχτηκε στωικά. Και πάλι θα είναι εδώ όταν τον χρειαστούν. Αλλά όπως είπαμε όταν αποφασίζει ο λαός του βγάζουμε το καπέλο. Το παρήγορο είναι ότι μπήκαν στα πράγματα νέοι άνθρωποι, άφθαρτοι, ορεξάτοι και προσοντούχοι που έχουν όλη τη ζωή μπροστά τους κι έχουν ένα λόγο παραπάνω να δουν τον τόπο τους να βελτιώνεται.\nΗ στήλη έχει κάνει πολύ σκληρή κριτική στο δήμαρχο όπως επίσης του έχει δώσει και επαίνους – για παράδειγμα στο θέμα του Πανεπιστημίου, τώρα πια. Προτιμούμε πολλές φορές να είμαστε σκληροί και δυσάρεστοι παρά διπλωματικοί και ευχάριστοι. Κι έτσι θα συνεχίσουμε γιατί έτσι θα είμαστε χρήσιμοι. Πέρα από συμπάθειες ή αντιπάθειες πρέπει να κατανοήσουμε ότι ο τόπος έχει μείνει πολύ πίσω σε σχέση με άλλους δήμους. Μένουν πολλά, πάρα πολλά να γίνουν για να μπορούμε να ανταποκριθούμε στην αναβάθμιση του τόπου ως πανεπιστημιούπολης. Κι εδώ ο Γιώργος Ψαθάς πρέπει να φανεί μέσα στην επόμενη τετραετία χρήσιμος κι όχι μόνο ευχάριστος και προσιτός. Πρέπει να πάρει σκληρές αποφάσεις. Βουνό τα προβλήματα. Δεν γίνεται να φιλοξενείς πανεπιστήμιο και να βρωμάνε τα γουρούνια και οι κοπριές δίπλα στους εθνικούς δρόμους και στα σπίτια. Δεν γίνεται να διοργανώνεις πολιτιστικές εκδηλώσεις της φρίκης και γυφτοπάζαρα του Μπαγκλαντές. Δεν γίνεται να αφήνεις την περιφέρεια να μαραζώνει και να αργοσβήνει από έλλειψη προοπτικών. Πρέπει να προσβλέπουμε στο 2050 και όχι να κοιτάμε το 1950. Προσωπικά δεν έχω κανένα συμφέρον από το δήμο. Έχω τρία παιδιά. Τα δυο είναι ήδη στο εξωτερικό και το τρίτο ετοιμάζεται. Θα ήθελα στο τέλος αυτής της τετραετίας να φέρνουν τους φίλους τους και να δείχνουν τον τόπο μας με καμάρι και όχι να ντρέπονται όπως τώρα. Χρειαζόμαστε αναβάθμιση. Χρειαζόμαστε πολλά ρίχτερ αλλαγής στον τρόπο σκέψης και συμπεριφοράς σε όλη την έκταση του δήμου. Χρειαζόμαστε ριζοσπαστικές λύσεις. Όχι μια ακόμα κούφια, άχρηστη τετραετία μικροεξυπηρετήσεων. Ελπίζω να γίνομαι κατανοητός.\nΕύχομαι ολόψυχα στο Γιώργο καθώς και στο καινούργιο σχήμα συμπολίτευσης και αντιπολίτευσης με τη Τζοβάνα και τον Αντρέα καλή επιτυχία στο έργο τους. Εύχομαι επίσης καλή επιτυχία στο Μιχάλη Καλαβρή και το Νίκο Ματράκα. Λυπάμαι που δεν αναφέρω άλλα ονόματα αλλά αυτή τη στιγμή που γράφεται το άρθρο δεν έχω γνώση των αποτελεσμάτων ανά κοινότητα. Σε κάθε καλή προσπάθεια θα είμαστε δίπλα τους. Και όταν κάνουν σφάλματα θα δέχονται την κριτική. Αυστηρά αλλά και με προτάσεις, ποτέ στείρα.\nΥΣ. Θα ήθελα να παρακαλέσω το Γιώργο Καρλή να κάνει περισσότερες παρεμβάσεις στην κεντρική σελίδα. Οι παρατηρήσεις του είναι πάντα διορατικές, εύστοχες και σεβαστές.\nΤα ζώδια σήμερα Παρασκευή 31 Μαίου


Crete Weather: Μια φορά ακόμα φέτος! Χιόνι στην πόρτα μας\nΜια φορά ακόμα φέτος! Χιόνι στην πόρτα μας\nΠόσο κρύο πραγματικά θα κάνει αύριο Τετάρτη και την Πέμπτη στην Κρήτη;\nΘα ρίξει για άλλη μια φορά τόσο πολύ χιόνι φέτος;\nΘα χιονίσει στις ακτές; Ως που θα φθάσει η χιονόστρωση;\nΒασανιστικές ερωτήσεις πράγματι για μετεωρολόγους και καιρόφιλους. Λοιπόν ας βάλουμε κάτω τα δεδομένα...\nΗ Τρίτη, σήμερα θα περάσει με τοπικές βροχές στα βόρεια και λίγα χιόνια στα πολύ ορεινά, 1000+μ. που θα έχουν την τάση να κατεβαίνουν το βράδυ χαμηλότερα. Αλλά από τη νύχτα προς Τετάρτη αρχίζει σταδιακά η επιδείνωση.\nΈχουμε λοιπόν μια πολύ ψυχρή αέρια μάζα η οποία μας έρχεται αυτή τη φορά από τα βάθη της Ρωσικής Στέπας και για αυτό είναι σαφώς πιο ξηρή από αυτές που προηγήθηκαν στην ιστορική για τα ορεινά τουλάχιστον χιονιά (πολικής προέλευσης) στις 5-9 Γενάρη αλλά και στην αρκτικής προέλευσης χιονιά της προηγούμενης βδομάδας με τους βοριάδες σε επίπεδα θύελλας και πολλές ζημιές, αν και με σαφώς λιγότερο υετό. Αυτή εδώ δεν είναι σε θέση να δώσει μεγάλες ποσότητες χιονιού αλλά αυτό δεν είναι και απόλυτα σίγουρο για όλην την Κρήτη, ίσως τοπικά οι συγκλίσεις να δώσουν και ισχυρές χιονοπτώσεις.\nΗ ψυχρη αυτή μάζα, φαίνεται και στο χάρτη πρόγνωσης για τα 1500 περίπου μέτρα των 850hpa από το μοντέλο GFS που παραθέτουμε είναι ψυχρότερη από αυτές που προηγήθηκαν. Επιπλέον ψυχρή θα είναι και η επιφανειακή μάζα για αυτό και αρκετά ξηρή. Έτσι αναμένονται θερμοκρασίες που ευνοούν νιφαδοπτώσεις σε χαμηλά υψόμετρα και η πιθανότητα να έχουμε καθαρή χιονόπτωση με τη μορφή νιφάδων - στούπας σε παράλιες περιοχές της Κρήτης δείχνει πολύ πιθανή, ως σχεδόν βέβαιη για ένα 12ωρο τουλάχιστον τη νύχτα Τετάρτης 18/2 ως πρωί της Πέμπτης 19/2 (και ίσως αυτό το 12ωρο να "τεντωθεί" πριν και μετά). Η ένταση των χιονοπτώσεων δύσκολα θα ευνοήσει χιονόστρωση σε χαμηλά υψόμετρα αφού η ισόθερμη του 0c προβλέπεται να ακουμπήσει το πολύ τα 450 μέτρα υψόμετρο στα βόρεια.\nΩστόσο άλλα προγνωστικά μοντέλα βρίσκουν πιο αυξημένες τις τιμές δεικτών αστάθειας και ως εκ τούτου η πιθανότητα καταιγίδων και άρα ισχυρότερων χιονοτώσεων δεν αποκλείεται. Χιονόστρωση στη βόρεια Κρήτη λοιπόν από τα 350-400 σίγουρη και μερική χιονόστρωση κατά τόπους και χαμηλότερα είναι το πιθανότερο σενάριο. Τοπικά στα ορεινά ίσως έχουμε και πάνω από 20εκ, φρέσκου χιονιού.\nΣτη νότια Κρήτη θα υπάρξουν όμβροι χιονιού επίσης αλλά και μεγάλα διαστήματα με ηλιοφάνεια.\nΟι άνεμοι θα είναι - τι άλλο; - βοριάδες με εντάσεις 5-6 μποφόρ και τοπικά, κυρίως στα άκρα βορειοανατολικά και σε άλλες γνωστές για την επιρροή του βοριά θέσεις, ως τα 9 μποφόρ.\nΗ θερμοκρασία την Τετάρτη δεν θα ξεπεράσει τους 7-9 βαθμούς με τις μέγιστες στα νότια ηλιόλουστα μέρη ενώ την Πέμπτη μπορεί να μην ξεπεράσει ούτε τους 5 σε μερικές παράκτιες βόρειες περιοχές. Στα ορεινά/ημιορεινά άνω των 600 μέτρων ίσως επικρατήσει και ολικός παγετός!\nΗ Παρασκευή θα έχει και αυτή λίγα φαινόμενα αλλά με τάση για να γίνονται τα χιόνια βροχή και να σταματήσουν.\nΊσως το Σάββατο 21/2 να έχουμε την μόνη ως τώρα Αλκυονίδα Ημέρα του φετινού χειμώνα!\nΑκολουθήστε μας στο site μας στο Facebook για συνεχή ενημέρωση!\nΑναρτήθηκε από dretos στις 11:12 π.μ.\nΓιώργος Στυλιανάκης είπε...\nΤελικά τον φετεινό χειμώνα είχαμε, έστω και αργά (από 30-12ου και μετά), όλες τις πιθανές μορφές κακοκαιρίας : Χαμηλό από ΝΔ (αρχικά), χιονοχαμηλό (Φώτα), στροβιλιζόμενο χαμηλό πάνω από την Α.Κρήτη με προέλευση από ΒΔ (13 Γενάρη), βαθύ χαμηλό από Ν. Ιόνιο προς ΑΝΑ (10 Φλεβάρη) και τώρα χιόνι με προσήνεμη ψυχρή μάζα χωρίς καν χαμηλό. Χιόνι, βροχή, θύελλα ... Τι άλλο θέλομε ;\nΤο μόνο που απομένει είναι άλλος ένας γύρος απ'όλα με βελτιωμένα μεγέθη.\n17 Φεβρουαρίου 2015 - 8:29 μ.μ.


Συνταξίδεψαν γουναράδες και 38χρονη στην πτήση της Ryanair από Μιλάνο! - OlaDeka\nΦΩΤΙΑ ΤΑ ΤΗΛΕΦΩΝΑ ΣΤΗΝ ΚΑΣΤΟΡΙΑ\nΑρχική » Γούνα » Συνταξίδεψαν γουναράδες και 38χρονη στην πτήση της Ryanair από Μιλάνο!\n26 Φεβρουαρίου 2020 26 Φεβρουαρίου 2020 Mr. Blog Γούνα,Καστοριά\nΥπό στενή ιατρική παρακολούθηση βρίσκονται 15 άτομα του στενού κύκλου της 38χρονης, η οποία αποτελεί το πρώτο επιβεβαιωμένο κρούσμα του νέου κορονοϊού στην Ελλάδα.\nΣε απομόνωση έχουν τεθεί συνολικά 15 άτομα από το στενό οικογενειακό και φιλικό περιβάλλον της 38χρονης, η οποία αποτελεί το πρώτο επιβεβαιωμένο κρούσμα κορονοϊού στην Ελλάδα.\nΤο Σαββατοκύριακο, η 38χρονη είχε ταξιδέψει στο Μιλάνο, προκειμένου να δώσει το «παρών» στην έκθεση μόδας της πόλης. Η ίδια επέστρεψε την Κυριακή στη Θεσσαλονίκη, με πτήση της «Ryanair». (σ.σ. Πρόκειται για την πτήση που μετέφερε 30 περίπου έλληνες γουνοποιούς)\nΜάλιστα, επιβάτης της συγκεκριμένης πτήσης – από την Ιταλία στη Θεσσαλονίκη – μίλησε στον τηλεοπτικό σταθμό «Mega» και επιβεβαίωσε την επικοινωνία με τον ΕΟΔΥ.\nΌπως διευκρίνισε ο επιβάτης, τέλος, τους ζητήθηκε να μεταβούν στο νοσοκομείο, μόνο εφόσον παρουσιάσουν βήχα ή πυρετό – και κατόπιν συνεννόησης με γιατρό του ΕΟΔΥ.\nΤι να πράξουν όσοι έχουν ταξιδέψει στην Ιταλία\nΑπό την πλευρά του, ο κ. Τσιόδρας έσπευσε να διευκρινίσει και τι πρέπει να πράξουν όσοι έχουν προσφάτως ταξιδέψει σε περιοχές της βόρειας Ιταλίας.\n«Τις επόμενες μέρες άνθρωποι που έρχονται από περιοχές της Βόρειας Ιταλίας θα πρέπει να επιτηρούν την υγεία τους και σε περίπτωση συμπτωμάτων θα πρέπει να ειδοποιούν τον γιατρό τους, ή τον Εθνικό Οργανισμό Δημόσιας Υγείας».\nΑξίζει να σημειωθεί ότι ο αριθμός των νεκρών στη γειτονική χώρα (σ.σ. Ιταλία) ανέρχεται ήδη σε 12, ενώ τα κρούσματα υπερβαίνουν τα 350.\nΓΚΑΛΟΠ – Πρέπει να υποβληθούν σε εξετάσεις γουνοποιοί και μαθητές που επέστρεψαν από την Ιταλία;\nΚορονοϊός – Οκτώ συμβουλές


aquamike - Aquazone Portal\nΣχετικά με το μέλος aquamike\nερχεται ενα μικρο project για αρχη!\nγυμναστικη,ελληνορωμαικη παλη-αυτοαμυνα,χορος(free style),ενυδρεια και πολλα αλλα!\nHappy Birthday aquamike!\nΑγορα και στησιμο ενυδρειου\naquamike δημοσίευσε στο θέμα στην ενότητα Γενικά περί γλυκού νερού\nΤις γλυκες μου καλησπερες αν και αλλαξαν πολλα πραγματα στην ζωη μου απο τοτε που μπηκα στην σχολη...η αγαπη μου για τα ενυδρεια ειναι μεσα στην καρδια μου...ετσι ξανα γυριζω στο hobby αρκετα ωριμοτερος πλεον και με πολλα ορεξη και μερακι... Σκεφτομαι να αγορασω ενα ενυδρειακι απο 60-100l (γιατι μονο αυτα εχω τον χρονο και την οικονομικη δυνατοτητα να συντηρησω αυτη τη στιγμη)και να βαλω μεσα κατα πασα πιθανοτητα guppy...(και μονο Guppy)επισης ΛΙΓΑ οχι πολλα φυτα και πολυ ευκολα...και να παρω και ενα μικρο ενυδρειακι περιπου 30l και να το εχω ως γεννηστρα...ανοιγω αυτο το θεμα γιατι σιγουρα θα σας χρειαστω εσας και τις πολυτιμες συμβουλες που μου δινετε,ετσι ωστε να κανω σοβαρη δουλεια...θα ψαχτω και μολις ειμαι ετοιμος και εχω αγορασει τα ενυδρεια θα σας ειδοποιησω... Βασικα απο αυριο θα παω σε μαγαζια για να αγορασω για αρχη τα 2 ενυδρεια το 60-100L και το 30L...χωρις εξοπλισμο...(για τον εξοπλισμο θα ψαχτω πιο μετα...)καλως σας βρηκα ξανα...\naquamike απάντησε στο θέμα του FotisGt στην ενότητα Aquazone Meetings\naquamike απάντησε στο θέμα του aquamike στην ενότητα Θέματα γενικού ενδιαφέροντος\nπαιδια το θεμα εχει ξεφυγει μην χαλατε τις διαθεσεις σας χωρις λογω ολα ειναι μια χαρα..!\nτελος παντων ολα καλα...\nφιλε οτι η πρωτεινη ειναι στεροειδη ...τι να πω πρωτη φορα το ακουω...κοιτα αν πας σε ενα μαγαζι και παιρνεις οτι σου δινουν για ν πουλησουν τοτε ισως παθεις κατι αλλα αν ψαχτεις θα δεις οτι κανεις λαθος..\nτι να πω ...ψαξου λιγο αν θες...δεν ξερω ...\nεδω μιλαμε για αναβολικα...στεροηδη...\nπηγη gpol www.bodybuilding.gr\nδυστυχως...οχι...η κορμαρα απαιτει τελεια διατροφη χωρις παρασπονδιες...τακτικη προπονηση....αεροβια ασκηση...και πανω απο ολα υπομονη...\nΕπιστήμη και συμπληρώματα διατροφής Αφορμή αυτού του topic είναι ο λόγος που γίνεται για το εαν βοηθούν τα συμπληρώματα διατροφής που κατα καιρούς εμφανίζονται. Επιστημονικές έρευνες που έχουν γίνει δείχνουν ότι τα μόνα συμπληρώματα με αποδεδειγμένη δράση είναι η πρωτεινή και η κρεατίνη. Ας μην παρασυρόμαστε απο τις διαφημίσεις, την αβεβαιότητα και την ανασφάλειά μας! Η σωστή διατροφή και η σωστή προπόνηση φέρνουν τα αποτελέσματα. Εύκολο να το λες αλλα δύσκολο να το κάνεις. Παρακάτω παραθέτω έναν πίνακα για το τι έχουν να δείξουν σοβαρές επιστημονικές μελέτες πάνω στα συμπηρώματα διατροφής. ΣΥΜΠΛΗΡΩΜΑ ΟΦΕΛΟΣ --------------------------------------------------------------------------------------------- ΚΡΕΑΤΙΝΗ ΝΑΙ ΓΛΟΥΤΑΜΙΝΗ ΠΙΘΑΝΩΣ ΝΑΙ ΚΑΡΝΙΤΙΝΗ ΟΧΙ ΑΝΤΙΟΞΕΙΔΩΤΙΚΑ ΠΙΘΑΝΩΣ ΝΑΙ ΣΟΔΑ ΣΕ ΟΡΙΣΜΕΝΕΣ ΠΕΡΙΠΤΩΣΕΙΣ ΝΑΙ ΔΙΑΚΛΑΔΙΣΜΕΝΑ ΑΜΙΝΟΞΕΑ ΠΙΘΑΝΩΣ ΟΧΙ ΚΑΦΕΙΝΗ ΜΕΡΙΚΕΣ ΦΟΡΕΣ ΑΛΛΕΣ ΟΥΣΙΕΣ ΠΙΘΑΝΩΣ ΟΧΙ Ω-3 ΛΙΠΑΡΑ ΟΞΕΑ ΝΑΙ UPDATE Συμπληρώματα υδατανθράκων ------------------------------------------------- H επάρκεια υδατανθράκων (όπως και κάθε άλλου θρεπτικού συστατικού) για έναν αθλητή πρέπει να εξασφαλίζεται πρωταρχικά με την τροφή. Αν οι υδατάνθρακες καλύπτουν το 50 % τουλάχιστον της συνολικής ενέργειας, τότε τα αποθέματα μυϊκού και ηπατικού γλυκογόνου θα είναι πλήρη στο ξεκίνημα μιας αθλητικής δραστηριότητας, έτοιμα να του προσφέρουν απλόχερα την ενέργειά τους. Όμως τα αποθέματα αυτά μειώνονται ή και εξαντλούνται σε παρατεταμένες και έντονες προσπάθειες, επειδή είναι περιορισμένα κι επειδή οι υδατάνθρακες είναι το καύσιμο εκλογής σε υψηλές εντάσεις. Από εδώ πηγάζει και η χρησιμότητα της πρόσληψης υδατανθράκων στη διάρκεια τέτοιων προσπαθειών. Πλήθος μελετών έχει δείξει ότι η λήψη υδατανθράκων λίγο πριν (5-10 min) και στη διάρκεια άσκησης μέτριας έντασης που διαρκεί περισσότερο από δύο ώρες, καθώς και στη διάρκεια άσκησης υψηλής έντασης που διαρκεί περίπου μία ώρα, καθυστερεί την εμφάνιση καμάτου και βελτιώνει την απόδοση. Παρόμοιο αποτέλεσμα προέκυψε και με ασυνεχή άσκηση υψηλής έντασης, όπως αυτή που χαρακτηρίζει το ποδόσφαιρο και το τένις. Η ενδεδειγμένη μορφή υδατανθράκων για πρόσληψη στη διάρκεια της άσκησης είναι απλοί υδατάνθρακες (γλυκόζη ή ζάχαρη) διαλυμένοι σε τόση ποσότητα νερού, ώστε να προκύπτουν ισοτονικά διαλύματα, δηλαδή διαλύματα που έχουν περιεκτικότητα σε μόρια και ιόντα ίση με εκείνη του πλάσματος. Ισοτονικά διαλύματα με περιεκτικότητα 5-10 % (ανάλογα με τον υδατάνθρακα που περιέχουν) και με προσθήκη μικρής ποσότητας αλατιού έχουν αποδειχθεί ως τα πιο αποτελεσματικά για τον εφοδιασμό του αθλητή με ενέργεια και νερό. Πόσο ισοτονικό διάλυμα πρέπει να καταναλώνει ένας αθλητής; Η συνιστώμενη ποσότητα είναι ένα λίτρο (1 L) την ώρα μοιρασμένο σε τέσσερις δόσεις των 250 mL ανά τέταρτο, αρχίζοντας από το πρώτο κιόλας τέταρτο της άσκησης. Συμπληρώματα πρωτεϊνών & αμινοξέων ------------------------------------------------------------ Οι αθλητές έχουν αυξημένες πρωτεϊνικές ανάγκες σε σύγκριση με τους μη αθλούμενους. Οι περισσότεροι ερευνητές προτείνουν μια ημερήσια πρόσληψη 1,2-1,7 g πρωτεϊνών ανά κιλό βάρους, τη στιγμή που η συνιστώμενη ημερήσια δόση (ΣΗΔ) για το γενικό πληθυσμό είναι 0,8 g/kg. Αυτό ωστόσο δε σημαίνει ότι οι αθλητές χρειάζονται συμπληρώματα πρωτεϊνών, αφού οι αυξημένες ανάγκες τους μπορούν να καλυφθούν από την αυξημένη πρόσληψη τροφής για την κάλυψη των ενεργειακών τους αναγκών. Η υπερβολική κατανάλωση πρωτεϊνών δεν αυξάνει την αθλητική απόδοση, ενώ δε στερείται προβλημάτων για την υγεία. Επομένως, τα συμπληρώματα πρωτεϊνών στερούνται εργογόνου δράσης. Επίσης δεν υπάρχουν ικανοποιητικές ενδείξεις ότι συμπληρώματα που περιέχουν ένα μεμονωμένο αμινοξύ ή συνδυασμούς συγκεκριμένων αμινοξέων έχουν εργογόνο δράση, με εξαίρεση την κρεατίνη (βλ. παρακάτω). Συμπληρώματα βιταμινών ------------------------------------------- H πλειονότητα των ειδικών επιστημόνων συμφωνεί ότι αθλητές που τρέφονται με ποικιλία φρέσκων και όσο το δυνατό λιγότερο μαγειρεμένων τροφίμων (τηρώντας, ωστόσο, τους κανόνες υγιεινής παρασκευής) είναι καλυμμένοι ως προς την επάρκεια βιταμινών. Συμπληρώματα θα μπορούσε να λάβει ένας αθλητής, αν υπάρχουν βάσιμοι λόγοι να υποπτεύεται ανεπάρκεια μιας ή περισσοτέρων βιταμινών. Στο χώρο του πρωταθλητισμού, όμως, τίθεται το ερώτημα: Ακόμη κι αν η πρόσληψη βιταμινών μέσω της τροφής είναι επαρκής, μήπως η πρόσληψη συμπληρωμάτων βιταμινών και μάλιστα σε ποσότητες πολλαπλάσιες των ΣΗΔ που έχουν καθιερωθεί για το γενικό πληθυσμό μπορεί να αυξήσει την αθλητική απόδοση; Από την πλευρά των κατασκευαστών συμπληρωμάτων υπάρχει έντονη διαφημιστική προσπάθεια να πείσουν τους αθλητές ότι η απάντηση είναι καταφατική. Όμως τα ερευνητικά δεδομένα δείχνουν ότι αθλητές με επαρκή πρόσληψη βιταμινών μέσω ενός ισορροπημένου διαιτολογίου δε βελτιώνουν την απόδοσή τους προσλαμβάνοντας συμπληρώματα που περιέχουν βιταμίνες. Η υπερβολική πρόσληψη βιταμινών δε στερείται κινδύνων για την υγεία. Γιʼ αυτό, εάν ένας αθλητής αποφασίσει να χρησιμοποιήσει συμπληρώματα για να προφυλαχθεί από κάποια ανεπάρκεια, δεν θα πρέπει να λαμβάνει περισσότερο από τη ΣΗΔ καμμιάς βιταμίνης. Συμπληρώματα ανόργανων συστατικών ------------------------------------------------------------- Για τα συμπληρώματα ανόργανων συστατικών ισχύει κάτι ανάλογο του συμπεράσματος της προηγούμενης ενότητας: Παρʼ ότι άτομα με ανεπάρκεια ανόργανων συστατικών μπορεί να βελτιώσουν την υγεία και την απόδοσή τους προσλαμβάνοντάς τα με τη μορφή συμπληρωμάτων, η λήψη τους από αθλητές που έχουν επάρκεια δεν αυξάνει, κατά κανόνα, την απόδοση. Πολλοί αθλητές συνηθίζουν να προσλαμβάνουν συμπληρώματα σιδήρου λόγω της μεγάλης σημασίας που έχει για τη μεταφορά, αποθήκευση και χρησιμοποίηση του οξυγόνου για την αερόβια παραγωγή ενέργειας. Αυξάνεται η απόδοση από τη λήψη συμπληρωμάτων σιδήρου; Η απάντηση είναι ναι, αν ο αθλητής υποφέρει από σιδηροπενική αναιμία. Από την άλλη πλευρά, οι περισσότερες μελέτες με σιδηροπενικούς, αλλά όχι αναιμικούς αθλητές έδειξαν ότι, παρʼ ότι η χορήγηση συμπληρωμάτων σιδήρου βελτίωσε την κατάσταση σιδήρου, δε βελτίωσε την απόδοση. Τέλος, η χορήγηση συμπληρωμάτων σιδήρου δεν προσφέρει κανένα πλεονέκτημα σε υγιείς αθλητές. Δεν υπάρχουν επαρκείς, επιστημονικά στέρεες ενδείξεις ότι η πρόσληψη των υπόλοιπων ανόργανων συστατικών σε ποσότητες υψηλότερες από τη ΣΗΔ βελτιώνει την αθλητική απόδοση. Σε περίπτωση που κάποιος αθλητής επιθυμεί να χρησιμοποιήσει συμπληρώματα λόγω κακής διατροφής ή λόγω δίαιτας, δε θα πρέπει να προσλαμβάνει περισσότερο από τη ΣΗΔ ενός ανόργανου συστατικού, ώστε να αποφύγει πιθανές ανεπιθύμητες ενέργειες. Κρεατίνη --------------------- Η κρεατίνη είναι συστατικό της φωσφοκρεατίνης, της πιο άμεσης αλλά και πιο μικρής πηγής ανασύνθεσης του ΑΤΡ (του ενεργειακού μας νομίσματος) στους μυς. Καθημερινά λαμβάνουμε περίπου 1 g από την τροφή (αφθονεί στο κρέας), ενώ ο οργανισμός μας συνθέτει άλλο 1 g. Οι ποσότητες αυτές αντισταθμίζουν την αποβολή κρεατίνης από το σώμα. Η κρεατίνη έχει γίνει ένα από τα πιο δημοφιλή εργογόνα βοηθήματα των τελευταίων χρόνων χάρη σε πολλές έγκυρες μελέτες που έδειξαν αύξηση της απόδοσης σε μέγιστες προσπάθειες διάρκειας μέχρι μισό λεπτό. Επομένως, οι αθλητές που μπορούν να ωφεληθούν από αυτήν είναι, κατά κύριο λόγο, οι αθλητές αγωνισμάτων ταχύτητας και δύναμης. Η συνιστώμενη δόση κρεατίνης είναι 20 g την ημέρα για 5 ημέρες και επανάληψη αυτού του δοσολογικού σχήματος κάθε μήνα. Η περιεκτικότητα των μυών σε κρεατίνη αυξάνεται ακόμα περισσότερο, αν η λήψη του συμπληρώματος συνοδεύεται από λήψη υδατανθράκων. Μια άλλη ενδιαφέρουσα δράση της κρεατίνης είναι η αναβολική, δηλαδή η αύξηση της πρωτεϊνοσύνθεσης στους μυς, με αποτέλεσμα τη μυϊκή υπερτροφία, σε συνδυασμό με προπόνηση δύναμης. Ανεπιθύμητες ενέργειες των συμπληρωμάτων κρεατίνης δεν έχουν τεκμηριωθεί και η χρήση της είναι νόμιμη. Δεν υπάρχουν έρευνες της αποτελεσματικότητας και της ασφάλειας των συμπληρωμάτων κρεατίνης σε ανηλίκους. Δράση ***** Αύξηση της ενδομυϊκής κρεατίνης με την λήψη της ως συμπλήρωμα διατροφής στις ενδεδειγμένες ποσότητες, μπορεί να συμβάλει στην βελτιωμένη απόδοση και αύξηση της παραγωγής έργου κατά την διάρκεια έντονης αναεροβικής άσκησης (κυρίως όταν εκτελείται κατά εξακολούθηση), στον χρόνο αναπλήρωσης της φωσφοκρεατίνης με αποτέλεσμα την παραγωγή ATP μέσα στις μυϊκές ίνες. Οι περισσότερες έρευνες αναφέρονται στην πιο εμφανή και άμεση λειτουργία της κρεατίνης στο ενεργό μυϊκό κύτταρο, όμως πρόσφατες έρευνες έχουν δείξει ότι η κρεατίνη συμβάλει θετικά και σε άλλες λειτουργίες μέσα στον μυϊκό ιστό. Έχει παρατηρηθεί ότι η αύξηση της ενδομυϊκής κρεατίνης μπορεί να έχει σαν αποτέλεσμα την αύξηση της φωσφοκρεατίνης, του ενδομυϊκού γλυκογόνου (όταν καταναλώνονται πηγές υδατανθράκων μαζί με την κρεατίνη), και οξειδωτικών ενζύμων. Επιπρόσθετα αύξηση της ενδομυϊκής κρεατίνης συμβάλει στην διατήρηση των επιπέδων του ΑΤΡ και στη μεταφορά του από το σημείο παραγωγής στο σημείο κατανάλωσης του. Οι θετικές αυτές δράσεις/λειτουργείες της κρεατίνης και της λήψης της αποτελούν ενδεχομένως και τον λόγο αυξημένης μέγιστης δύναμης, παραγωγής έργου, ταχύτητας, καθώς και στην βελτίωση χρόνων επαναλαμβανόμενων sprint και νευρομυϊκής αντοχής που έχουν παρατηρηθεί σε διάφορους αθλητές. Επιπλέον, αύξηση της ενδομυϊκής κρεατίνης επιφέρει ενδομυϊκή κατακράτηση υγρών. Το οίδημα αυτό πιθανότατα να διεγείρει την σύνθεση μυϊκής πρωτεΐνης. Η κρεατίνη επίσης συμβάλει στην συνοχή της δομής των μεμβρανών και επομένως στην προστασία του, ενώ υπάρχουν και αναφορές για αντιοξειδωτικές ιδιότητες της. Τέλος έχει παρατηρηθεί ότι η λήψη κρεατίνης βελτιώνει την οξυγόνωση του εγκέφαλου και επιφέρει μείωση της πνευματικής κόπωσης. Ασφάλεια ******* Μέχρι σήμερα, υπάρχουν λίγες αναφορές σχετικά με την ασφάλεια λήψης της κρεατίνης. Έχει παρατηρηθεί όμως, ότι λήψη κρεατίνης από υγιείς ανθρώπους για διάστημα μέχρι και δυο μηνών δεν έχει καμία αρνητική επίπτωση σε νοσήματα του ήπατος και των νεφρών. Έρευνες μεγαλύτερης διάρκειας (έως 5 χρόνων συνεχόμενης λήψης κρεατίνης ) επίσης δεν έχουν επιδείξει αρνητικές επιδράσεις. Πρέπει όμως να τονισθεί ότι δεν ενδείκνυται η λήψη κρεατίνης από πάσχοντες νοσημάτων του ήπατος, των νεφρών, ανήλικους και κυοφορούσες. Οι αντενδείξεις αυτές ισχύουν προληπτικά, λόγω του ότι δεν έχει ερευνηθεί η ασφάλεια λήψης της κρεατίνης στις συγκεκριμένες κατηγορίες ανθρώπων και συνίσταται τα άτομα αυτά να λαμβάνουν κρεατίνη σύμφωνα με τις οδηγίες του ιατρού τους. Συμπερασματικά, η κρεατίνη είναι ένα φυσικό αμινοξύ, η οποία όταν λαμβάνεται στις συνιστώμενες ποσότητες ως συμπλήρωμα διατροφής, είναι ακίνδυνη και μπορεί να λειτουργησεί ευεργετικά για τον αθλητή κατά την διάρκεια έντονης αναεροβικής άσκησης. ΗΜΒ --------------- Το β-υδροξυ-β-μεθυλοβουτυρικό οξύ (ΗΜΒ) είναι ένας μεταβολίτης του αμινοξέος λευκίνη, για τον οποίο αρκετές καλά σχεδιασμένες πρόσφατες έρευνες δείχνουν ότι, λαμβανόμενο σε δόση 3 g την ημέρα για αρκετές εβδομάδες, προκαλεί αύξηση της μυϊκής μάζας και της δύναμης, όταν συνδυάζεται με προπόνηση δύναμης. Ελπίζω ότι πρόσθετες έρευνες τα επόμενα χρόνια θα μπορέσουν να διαλευκάνουν τη δράση αυτής της ενδιαφέρουσας ουσίας. Καρνιτίνη --------------------- Η καρνιτίνη είναι ουσία απαραίτητη για την καύση των λιπών. Συντίθεται στο ήπαρ μας και αφθονεί στο κρέας. Μια τυπική ημερήσια πρόσληψη μέσω της τροφής είναι 50 mg. Έχει υποστηριχθεί ότι η λήψη συμπληρωμάτων καρνιτίνης αυξάνει την καύση των λιπών με αποτέλεσμα την αύξηση της απόδοσης σε αγωνίσματα αντοχής που αντλούν σημαντικό μέρος ενέργειας από αυτά. Ακόμα, η αύξηση της καύσης των λιπών θα μπορούσε να βοηθήσει στη μείωση του σωματικού λίπους. Δυστυχώς όμως, τα συμπληρώματα καρνιτίνης δεν αυξάνουν την περιεκτικότητα των μυών σε αυτή. Επιπλέον, καλά σχεδιασμένες επιστημονικές έρευνες δείχνουν ότι τα συμπληρώματα αυτά ούτε αυξάνουν την αερόβια ικανότητα και την αντοχή ούτε μειώνουν το σωματικό λίπος. Στη βάση όλων αυτών, δεν υπάρχει λόγος πρόσληψης συμπληρωμάτων καρνιτίνης. Καφεΐνη --------------------- Η καφεΐνη είναι συστατικό του καφέ, του τσαγιού, των αναψυκτικών τύπου κόλα και της σοκολάτας. Περιέχεται επίσης σε αρκετά φαρμακευτικά σκευάσματα. Η καφεΐνη προκαλεί διέγερση του κεντρικού νευρικού συστήματος, αγγειοσυστολή (εκτός της νεφρικής προσαγωγού αρτηρίας), αυξημένη διούρηση και αποβολή νατρίου, ενεργοποίηση της λιπόλυσης στο λιπώδη ιστό, αυξημένη έκκριση γαστρικού υγρού και αυξημένη συσταλτότητα των μυών, που εκδηλώνεται συχνά με τρεμούλιασμα των χεριών. Από τις παραπάνω επιδράσεις, η διέγερση του κεντρικού νευρικού συστήματος, η ενεργοποίηση της λιπόλυσης και η αύξηση της συσταλτότητας των μυών έχουν εργογόνους προεκτάσεις. Εκατοντάδες μελετών έχουν προσπαθήσει να τις τεκμηριώσουν στην πράξη και πολλές το έχουν καταφέρει. Παρʼ ότι για τις περισσότερες δεν είμαστε βέβαιοι, είναι βέβαιο ότι η καφεΐνη αυξάνει την αντοχή σε δοκιμασίες μέχρι εξάντληση. Δεν φαίνεται ωστόσο να αυξάνει την απόδοση σε δοκιμασίες αντοχής που απαιτούν την παραγωγή ενός συγκεκριμένου έργου (απόστασης) σε όσο το δυνατό μικρότερο χρόνο. Στη βάση της εργογόνου δράσης της καφεΐνης στα αθλήματα αντοχής, η χρήση της ήταν απαγορευμένη μέχρι πρόσφατα. Ωστόσο, από το 2004 η καφεΐνη δεν θεωρείται ουσία ντόπινγκ. Οι αθλητές που θα ήθελαν να τη χρησιμοποιήσουν θα πρέπει να ξέρουν ότι η αποτελεσματική δόση ποικίλλει πολύ από άτομο σε άτομο, αλλά είναι τουλάχιστον 3 mg/kg, κάτι που αντιστοιχεί σε τουλάχιστον τρία φλυτζάνια δυνατού στιγμιαίου καφέ για ένα μέσο άνθρωπο. Τέτοιες ποσότητες μπορεί να έχουν τις γνωστές ανεπιθύμητες ενέργειες του καφέ, γιʼ αυτό δεν θα πρέπει να δοκιμαστούν για πρώτη φορά πριν από ένα σημαντικό αγώνα. Ένας καλός χρόνος πρόσληψης της καφεΐνης είναι μία ώρα πριν την άσκηση. Κι εδώ, δεν συνιστώ καφεΐνη σε ανήλικους αθλητές. Σόδα ---------------- Σόδα είναι το κοινό όνομα του όξινου ανθρακικού νατρίου ή διττανθρακικού νατρίου (NaHCO3). Eίναι ένα άλας με βασικό (αλκαλικό) χαρακτήρα που χρησιμεύει στη ρύθμιση της οξύτητας στον οργανισμό. Κατά την έντονη αναερόβια άσκηση παράγεται στους ασκούμενους μύες μεγάλη ποσότητα γαλακτικού οξέος, το οποίο μπορεί να προκαλέσει κάματο μέσω της αύξησης της οξύτητας. Σε αυτή τη θεωρητική βάση, έχει δοκιμαστεί η σόδα ως εργογόνο βοήθημα. Πραγματικά, πλήθος μελετών έχουν δείξει ότι η χορήγηση σόδας προκάλεσε αύξηση της απόδοσης σε αγωνίσματα διάρκειας 1-3 λεπτών, όπου παρατηρείται μέγιστη παραγωγή γαλακτικού οξέος. Το πιο συνηθισμένο δοσολογικό σχήμα στις παραπάνω μελέτες ήταν 0,3 g μαγειρικής σόδας ανά kg βάρους, λαμβανόμενα 1-3 ώρες πριν την άσκηση. Πρόκειται για μια σχετικά μεγάλη ποσότητα που μπορεί να έχει ανεπιθύμητες ενέργειες. Ισχύουν επομένως κι εδώ οι προειδοποιήσεις της προηγούμενης ενότητας. Άλλα υποτιθέμενα εργογόνα βοηθήματα ------------------------------------------------------------ Δεν υπάρχουν επιστημονικές ενδείξεις ότι η λεκιθίνη, η χολίνη, η ινοσίνη, το παγκαμικό οξύ, η ταυρίνη, ο βασιλικός πολτός, η γύρη, το τζίνσενγκ, το γκουαρανά, το μα-χουάνγκ και πλήθος άλλων ουσιών που κυκλοφορούν έχουν εργογόνους ιδιότητες. ΠΗΓΗ: (Βασίλης Μούγιος, PhD,Αναπληρωτής Kαθηγητής Bιοχημείας της Άσκησης ΤΕΦΑΑ – Α.Π.Θ.) Γεωργιος Ν. Πηττας (M. Sc) , Παυλινα Αλπανιδου Να συμπληρωσω οτι τα αναβολικα δεν εχουν καμια σχεση με τ συμπληρωματα και να συμπληρωσω οτι το bodybuilding αν γινεται ερασιτεχνικα και ΟΧΙ αγωνιστικα...ειναι οτι πιο καλο...\nσυγνωμη αλλα δεν συμφωνω με κανεναν ουτε με τον chrisz3 ... το bodybuilding δεν ειναι κατι περιεργο η υπερφυσικο ...δυστυχως εχουν παρεξηγηθει τ πραγματα... τα συμπληρωματα ΔΕΝ ΕΙΝΑΙ ΑΝΑΒΟΛΙΚΑ ουτε προκαλουν καποια βλαβη στον οργανισμο... ΚΑΙ ναι παιρνω τα εξης...πρωτεινη ορου γαλακτος..πολυβιταμινες...αμινοξεα ...και cla ...δεν ειναι κατι κακο η απαγορευμενο αλλα καλυτερα να κανω μια παρουσιαση...\naquamike δημοσίευσε στο θέμα στην ενότητα Θέματα γενικού ενδιαφέροντος\nΓια να ξεφυγουμε λιγο ...ανοιγω ενα θεμα τωρα που ειναι καλοκαιρι ...ασχολειται κανεις με την γυμναστικη ??και αν ναι ποσα χρονια ...αν θελετε ανεβαστε και φωτο και οτι θελετε ...επισης επειδη ασχολουμε 4 χρονια περιπου μπορω να βοηθησω και καποιον που θελει σε οποιοδηποτε θεμα γυμναστικης -διατροφης...\nσας ευχαριστω πολυ ...το ξεπερασα πληρως μιλησα ηδη με τον ειδικοτερο ανθρωπο για μενα στον κοσμο...τον ΠΑΤΕΡΑ ΜΟΥ...σας ευχαριστω πραγματικα!\nκαλημερα παιδια ,σας ευχαριστω ολους παρα πολυ...ειμαι οκ μετα τις συμβουλες σας το ξεπερασα πληρως... και ααααααααααν μου ξανατυχει θα ειμαι πιο ετοιμος...


Tα αγαπημένα μας εστιατόρια των Νοτίων Προαστίων! - BORO από την ΑΝΝΑ ΔΡΟΥΖΑ - boro.gr\nΑρχική / Πολιτισμός / City life / Tα αγαπημένα μας εστιατόρια των Νοτίων Προαστίων!\nTα αγαπημένα μας εστιατόρια των Νοτίων Προαστίων!\nΟκτώβριος 11, 2013\tCity life\nPepe Nero: Κύπρου 11, Γλυφάδα Τηλ. 210 8945581\nΤο Pepe Nero είναι ένα ενδιαφέρον εστιατόριο. Ο κύριος χώρος είναι μία αίθουσα καθαρά αστική ευχάριστα διαμορφωμένη. Υπάρχει επίσης ο στεγασμένος κήπος που λειτουργεί και το χειμώνα και είμαι βέβαιος ότι προβλέπει χώρο για καπνίζοντες. Τέλος, το menu κάνει προτάσεις οι οποίες σίγουρα δίνουν λύσεις για όλα τα γούστα των εραστών της Ιταλικής κουζίνας. Το Pepe Nero «φιλοξενείται» στο ισόγειο μιας διώροφης αστικής κατοικίας με «προίκα» ένα ευρύχωρο (στεγασμένο) κήπο ο οποίος λειτουργεί και τις φθινοπωρινές/χειμωνιάτικες βραδιές που είναι προ των πυλών. Κατά συνέπεια (αν δεν με απατά η δομή των χώρων) είναι σίγουρα φιλικός για καπνίζοντες και μη χωρίς ενοχλήσεις. Από την άλλη η συγκεκριμένη δομή δημιουργεί ένα σύνολο που ικανοποιεί αισθητικά όλα τα γούστα. Η πρόταση που κάνει περιλαμβάνει περίπου 15 πρώτα και σαλάτες 20 πιάτα με παστά και ριζότο και 10 κύρια με κρέας και ψάρι συν 12 «extra» προτάσεις. Κάθε άλλο παρά ευκαταφρόνητο και προφανώς με αναπόφευκτες γευστικές ανισότητες. Θα τονίσω ευθύς εξ αρχής ότι οι πέντε προτάσεις που κάνει στον τομέα της pizza είναι πραγματικά καλές και γευστικές με λεπτή τραγανή ζύμη. Δοκίμασα μια Pepe Nero (φρέσκια ντομάτα, μπέικον, γκοργκοντζόλα και παρμεζάνα) και μπορώ άφοβα να την προτείνω. Στο ίδιο μήκος κύματος γευστική είναι η Piadina (παραδοσιακή πίττα με προσούτο, μπουράτα κ.λ.π.). Αξίζει να τη βάλετε στο τραπέζι σας. Από τις πάστες, οι ταλιατέλες από κάστανο με πορτσίνι και φρέσκια τρούφα είναι ενδιαφέρουσες με καλό al dente και αίσθηση τρούφας αλλά και με υπερβολικά κρεμώδη χαρακτήρα που υποθηκεύει το σύνολο. Όσο για το Risotto Piemontese (τη σχετική σύνθεση δεν την βρήκα στο internet) είναι καλοβαλμένο. Προσωπικά αντί για mascarpone θα ήθελα κάτι άλλο. Τέλος, η κλασική Tagliata είναι καλή. Σωστά ψημένη και με τρυφερό κρέας. Καλά είναι επίσης και τα επιδόρπια που δοκίμασα με αιχμή του δόρατος το Tiramisu. Η wine list είναι «συγκρατημένη» με 40 περίπου ετικέτες αλλά κάνει ενδιαφέρουσες προτάσεις από τον Ιταλικό αμπελώνα και κυρίως δίνει τη δυνατότητα «σε ποτήρι».\nKona Kai: Ξεν. «Ledra Marriott», Λεωφ. Συγγρού 115, Ν. Κόσμος Τηλ.: 2109300000\nΤο όνομα ενός πανέμορφου λαγκούν της Πολυνησίας και το εστιατόριο που μύησε τους Αθηναίους στην πολυασιακή κουζίνα εδώ και σχεδόν τριάντα χρόνια. Ο ήχος του νερού που κυλάει σαν καταρράχτης στο τζάμι, οι εντυπωσιακές εξωτικές πολυθρόνες, τα τοτέμ και τα αγάλματα των θεών της Πολυνησίας, το ταβάνι από καθρέφτη, οι γιγαντοφωτογραφίες αρχετυπικών εξωτικών τοπίων μαζί, με τα γεφυράκια την χαλαρωτική μουσική, αλλά και το εξαιρετικό σέρβις δημιουργούν σκηνικό που μας τραβά από την καθημερινότητα και μας ταξιδεύει σε γεύσεις, ακούσματα και αρώματα της Άπω Ανατολής. Καλομαγειρεμένα πιάτα από την Πολυνησία, την Κίνα και την Ταϊλάνδη, σούσι, tepanyaki live show αλλά και το καλύτερο Μάι Τάι της πόλης. Ένα δείπνο εδώ είναι μια πραγματική εμπειρία.\nMimaya: Μάρκου Μπότσαρη 8, Γλυφάδα Τηλ. 210-8944850\nΟ Μιχάλης Ηρωγλίδης προτείνει μια νόστιμη κουζίνα. Μικρή ένσταση στη συνολική εικόνα είναι η τονισμένη πληθωρικότητα (στη γεύση και τα υλικά) ορισμένων πιάτων και μια τάση μονοτονίας στα συνοδευτικά. Η ίδια σαλάτα σε τρία διαφορετικά πιάτα (νόστιμη και φρέσκια κατά τα άλλα) στερεί τη δυνατότητα ανακάλυψης νέων γεύσεων. Κορυφαίο πιάτο από όσα δοκίμασα είναι το ριζότο με άγρια μανιτάρια και ψητό μανούρι που δίνει ένα ξινούτσικο χάδι στο σύνολο. Εξ’ ίσου νόστιμο είναι το τιμπάλ καπνιστού σολωμού με μπλίνις πατάτας, τυρί Φιλαδέλφεια (με λίγο υπερβολική παρουσία), καπαρόφυλλα και κρουτόν αρωματισμένα με οστρακοειδή. Τα προτείνω και τα δύο. Δοκίμασα ακόμη μια νόστιμη σαλάτα με ψιλοκομμένο καλαμάρι (στη σχάρα) συνοδεία φάβας και ένα αναμενόμενα καλό sirloin Black Angus με κρούστα φουντουκιού/παρμεζάνας. Αλλά και τα ζυμαρικά που προτείνει το Mimaya (φρέσκα ή αποξηραμένα) είναι ενδιαφέροντα. Στηρίζονται σε πέντε διαφορετικές συνταγές εκ των οποίων αυτή που δοκίμασα (με τυρί Φιλαδέλφεια) το επιβεβαιώνει αν και επιμένει πληθωρικά. Το δείπνο μπορεί να κλείσει ευχάριστα με ένα επιδόρπιο. Μια καλή μους σοκολάτας και ένα ενδιαφέρον εκμέκ με παγωτό βανίλια, είναι κατ’ εμένα τα κυρίως προτεινόμενα.\nΤα καλά γευστικά νέα συνοδεύονται και από ένα ευχάριστο περιτύλιγμα. Ο χώρος είναι ζεστός με μια ανοιχτή κουζίνα στο βάθος. Μικρά μεταλλικά καδράκια-εταζέρες με παραδοσιακά προϊόντα αποτελούν ένα πρωτότυπο στολίδι και τα χρώματα μαύρο, γκρι και κόκκινο δένουν αρμονικά. Για δε τους καπνίζοντες, χαράς ευαγγέλια. Το Mimaya είναι δίχωρο και το ένα του κομμάτι (το εξωτερικό) είναι φιλικό γι’ αυτούς. Θα αντιληφθήκατε φυσικά, ότι η συνολική πρόταση, η οποία επιπλέον πατάει γερά σε καλό φαγητό είναι πραγματικά ελκυστική.\nSale Bianco: Μάρκου Μπότσαρη 10 Α. Γλυφάδα Τηλ.: 2108986301\nΟ Salvatore Andolina είναι από το Milazzo της Βόρειας Σικελίας. Βρίσκω χαριτωμένο που το εστιατόριό του –νεοαφιχθέν στη Μάρκου Μπότσαρη, στη Γλυφάδα– το ονόμασε «Sale Bianco» (2108986301), λευκό αλάτι δηλαδή, γιατί του άρεσε εκείνη η ιστορία με την πριγκίπισσα η οποία θύμωσε τον βασιλιά πατέρα της λέγοντάς του ότι τον αγαπάει όσο το αλάτι. Εκείνος άργησε, αλλά αναγνώρισε εντέλει πόσο πολύτιμο είναι – κι η κόρη του μαζί. Στην παρούσα περίπτωση βάζει την πινελιά του στις μπρουσκέτες και στην πιαντίνα, στη λεπτή ιταλική πίτσα, στις φρέσκες ταλιατέλες με μοσχαρίσιο ραγού, στα σπαγκέτι με μελάνι σουπιάς και θαλασσινά και στην ταλιάτα.\nAl Dente: Λαζαράκη 63, Γλυφάδα Τηλ.: 2109680280\nΣινεφίλ ντεκόρ, εγκάρδιες ιταλικές γεύσεις, πίτσα και δυνατότητα να φέρεις το δικό σου κρασί. Στο Καλαμάκι και σε έναν άλλο πιο μεγάλο χώρο στη Γλυφάδα. Μετά από 12 χρόνια επιτυχημένης παρουσίας στο Καλαμάκι, το «Al Dente» αποκτά το νέο, μεγαλύτερο σε μέγεθος, αδερφάκι του στη Γλυφάδα. Κι εδώ ο χώρος ζεστός και φιλόξενος, που θυμίζει συνοικιακή τρατορία. Δεν λείπουν και οι κινηματογραφικές αναφορές στο Χόλιγουντ του ’50 και του ’60, που δίνουν μια ξεχωριστή αίσθηση στο διακοσμητικό στυλ. Εκτός από ζυμαρικά -πάντα al dente- στο ιταλικό μενού προστέθηκε και πίτσα ψημένη σε ξυλόφουρνο, ενώ εμπλουτίστηκαν και οι επιλογές σε κρεατικά. Στα συν και οι πολλές επιλογές σε αξιόλογα κρασιά.\nVamos Amigos: Μεγ. Αλεξάνδρου 70, Ν. Σμύρνη 2109332220\nΈχω ακούσει συχνά να λένε ότι οι πιο μεγάλες σε ποικιλία κουζίνες είναι η γαλλική, η ιταλική, η ινδική, η κινέζικη, η τούρκικη και η μεξικάνικη. Έτσι, όταν πήγα μερικά χρόνια πριν στο Μεξικό, δεν άφησα εστιατόριο για εστιατόριο –από απλά, μέχρι γαστρονομικά ή και χασιέντες–, με σκοπό να εντοπίσω αυτή την πολυπλοκότητα. Τελικά, κατέληξα ότι… ή στραβός είν' ο γιαλός ή στραβά αρμενίζουμε. Και είμαι πεπεισμένη πλέον (μέχρι αποδείξεως του εναντίου) ότι η ποικιλομορφία στη μεξικάνικη κουζίνα εξαντλείται στα είδη των pancakes και στον τρόπο που αυτές οι κρεπούλες ψήνονται, διπλώνονται, μαγειρεύονται και γεμίζονται με φασόλια, τυρί και κρέας. Συμπρωταγωνιστές στο όλο σκηνικό το αβοκάντο, το μαρούλι και το τσίλι. Το «Vamos Amigos», απ' την άλλη, το καινούργιο tex-mex που άνοιξε πρόσφατα στη Νέα Σμύρνη, χρησιμοποιεί τη μεξικάνικη κουζίνα για να προσφέρει έθνικ πιάτα που ταιριάζουν στα ελληνικά γούστα. Ούτε πολύ καυτερά, ούτε πολύ ιδιόμορφα. Κάπως έτσι είναι και το περιβάλλον του: χαλαρό, νεανικό και ζεστό. Το μαγαζί είναι ανοιχτό από το πρωί κι έτσι, ακόμα και όταν φτάσεις νωρίς το βράδυ, σε ώρα που τα άλλα εστιατόρια θα ήταν ακόμα άδεια, εδώ επικρατεί αναβρασμός. Ξύλινος διάκοσμος, πολύ ωραία μουσική, έθνικ και mainstream, που από το απόγευμα αφήνεται στα χέρια ενός έμπειρου DJ, και ευγενέστατοι περιποιητές. Πρώτες ήρθαν στο τραπέζι οι τορτίγιες: τραγανές, με ωραίο φύλλο κι ένα ελαφρώς καυτερό ντιπ. Μετά, παραγγείλαμε το κλασικό γκουακαμόλε, γιατί, αν μην τι άλλο, αν ένα μεξικάνικο δεν κάνει καλό γκουακαμόλε, τότε δεν έχεις λόγο να προχωρήσεις παρακάτω. Αυτό που δοκιμάσαμε ήταν δροσερό και συμπαθητικό κι έτσι περάσαμε αμέσως σε τακίτος, δηλαδή τορτίγιες γεμισμένες με τυρί και χοιρινό σ' έναν περίεργο εναγκαλισμό που δεν με κέρδισε. Αντιθέτως, η chimichanga, μια τορτίγια καλαμποκιού που τυλίγεται γύρω από κιμά με τσένταρ, ήταν νόστιμη. Όταν ήρθαν τα fajitas κοτόπουλου, πήραμε τη ζεστή νόστιμη πίτα, βάλαμε μέσα κοτόπουλο, που εξακολουθούσε να ψήνεται πάνω στη μαντεμένια πλάκα, και μαζί ψημένα κρεμμύδια, πιπεριές και μια δόση από sour cream και το ευχαριστηθήκαμε. Φιλόξενο και ζεστό το «Vamos Amigos», λοιπόν, και για οποιαδήποτε ώρα της ημέρας.\nSin Burger Bar: Αγίου Αλεξάνδρου 26, Παλαιό Φάληρο, 2109802116\nΤο χρωματιστό industrial του χώρου σε τραβάει: ανάμεσα στα τραπέζια φυτρώνουν δεντράκια, οι καρέκλες δίνουν μια νότα παιδικότητας, το μπαράκι (έχει καλή λίστα ποτών, αρκετές μπίρες και φτιάχνει και κοκτέιλ) ντύνεται με ανάποδα πλακάκια (!) και η ιδέα για φωτιστικά που φτιάχτηκαν από μονωτήρες παλιών πυλώνων της ΔΕΗ είναι φοβερή. H εξήγηση που μου έδωσαν για το όνομα είναι απλή: «τα burgers είναι σκέτη αμαρτία».\nΣτο «Sin Burger Bar», μάλιστα, αμαρταίνεις και… με τα χεράκια σου, γιατί σου δίνουν την ευκαιρία να «χτίσεις» το δικό σου burger με τα υλικά (ψωμί, τυρί, μπιφτέκι, topping κ.ά.) που θα σου καπνίσουν. Παρά το δέλεαρ του do-it-yourself, στην πρώτη δοκιμή προτίμησα τον «έτοιμο» συνδυασμό με μοσχαρίσιο μπιφτέκι, φρέσκες πιπερίτσες τσίλι, πίκλες, καραμελωμένα κρεμμύδια και καπνιστή σάλτσα από τσένταρ. Το έψησαν όπως το ζήτησα. ήταν πλούσιο γεύση και με ωραία κάψα. Επιτυχημένα και πολύ τρυφερά αποδείχτηκαν τα στικ κοτόπουλου με την curry mayo, απλές κι ευχάριστες οι σαλάτες, ενώ στo σοταρισμένο σολομό με τα λαχανικά θα ήθελα λίγη οξύτητα παραπάνω, να κρατάει αντίσταση στο λιπαρό χαρακτήρα του ψαριού.


tromaktiko: Τσίπρας σε Άδωνι: Εδώ δεν είναι στούντιο τηλεπωλήσεων\nΤσίπρας σε Άδωνι: Εδώ δεν είναι στούντιο τηλεπωλήσεων\nΈνταση επικράτησε στη Βουλή κατά την ομιλία του Αλέξη Τσίπρα. Υπήρξε σφοδρή κόντρα με τον Άδωνι Γεωργιάδη να...\nφωνάζει από τα έδρανα και τον πρωθυπουργό να του λέει ότι «εδώ δεν είναι τηλεπωλήσεις. Εδώ δεν είναι στούντιο τηλεπωλήσεων».\nΟ αντιπρόεδρος της ΝΔ Άδωνις Γεωργιάδη αντέδρασε έντονα σε όσα έλεγε ο πρωθυπουργός και ο Αλέξης Τσίπρας σταμάτησε την ομιλία του και απευθυνόμενος στον κ. Γεωργιάδη είπε: «Κύριε Γεωργιάδη η Βουλή έχει κανόνες δεν είναι στούντιο τηλεπωλήσεων. Μην διακόπτετε τον πρωθυπουργό».\nΤελικά μετά από λίγο τα πνεύματα ηρέμησαν.


ΒΑΛΑΣΙΔΗΣ - ΣΕΕ\nΑξιωματικός ε.α., Οικονομολόγος, Συγγραφέας, Ιδρυτικό μέλος του ΣΥΝΔΕΣΜΟΥ ΕΘΝΙΚΗΣ ΕΝΟΤΗΤΑΣ, μέλος του Ανωτάτου Πολιτικού Συμβουλίου και Πρόεδρος του Συμβουλίου της Περιφερειακής Ενότητας Θεσσαλονίκης\n· Γεννήθηκε στη Θεσσαλονίκη, όπου τελείωσε το Β’ Γυμνάσιο.\n· Πτυχιούχος της Στρατιωτικής Σχολής Ευελπίδων και του Πανεπιστημίου Μακεδονίας.\n· Κάτοχος μεταπτυχιακού στη Διοίκηση Επιχειρήσεων (MBA) του Nottingham Trent University,UK και πιστοποιητικού εξειδίκευσης στο Μάρκετινγκ του ΠΑΜΑΚ.\n· Υπηρέτησε σε διοικητικές και επιτελικές θέσεις του Στρατού και αποστρατεύτηκε ως Συνταγματάρχης με αίτησή του.\n· Διετέλεσε διευθυντής σε Κολέγια και συνεργάτης σε εταιρίες Επικοινωνίας-Δημ. Σχέσεων και Τηλεοπτικούς Σταθμούς.\n· Σήμερα είναι αντιπρόεδρος του ΚΟΛΕΓΙΟΥ ATHENS GSM και γεν. γραμματέας της ΕΛΛΗΝΙΚΗΣ ΑΚΑΔΗΜΙΑΣ ΔΙΟΙΚΗΣΗΣ ΕΠΙΧΕΙΡΗΣΕΩΝ.\n· Δίδαξε σε Στρατιωτικές και Αστυνομικές σχολές και προγράμματα ξένων Πανεπιστημίων.\n· Συνέγραψε πολλά βιβλία σχετικά με την στρατηγική, την ηγεσία, τη διοίκηση και το μάρκετινγκ και άρθρα του δημοσιεύτηκαν στον ημερίσιο και περιοδικό τύπο.\n· Μέλος σε πολλές ενώσεις και συνδέσμους.\n· Ιδρυτικό μέλος, μέλος του Ανωτάτου Πολιτικού Συμβουλίου και πρόεδρος της Οργάνωσης της περιφ. ενότητας Θεσσαλονίκης.\n· Είναι παντρεμένος με την Υποστράτηγο εα Βαλασίδου-Σέμπρου Θεοδώρα, πολιτευτή και έχει δύο κόρες.\nΟ ΣΥΝΔΕΣΜΟΣ ΕΘΝΙΚΗΣ ΕΝΟΤΗΤΑΣ ιδρύθηκε πριν από δύο και πλέον χρόνια με πρωτοβουλία Στελεχών των Ενόπλων Δυνάμεων και Σωμάτων Ασφαλείας. Σύντομα αγκαλιάστηκε από μεγάλη μερίδα του Ελληνικού Λαού. Μέσα σε ελάχιστο χρονικό διάστημα όλοι μαζί κατορθώσαμε να δημιουργήσουμε οργανώσεις και πυρήνες σε όλες τις μεγάλες πόλεις και να πραγματοποιήσουμε εκατοντάδες συγκεντρώσεις σε όλη τη χώρα. Συμμετείχαμε στις εκλογές του Μαΐου με έντιμους και ικανούς υποψηφίους σε όλες τις εκλογικές περιφέρειες. Μας τίμησαν με την ψήφο τους 40.000 Ελληνίδες και Έλληνες.\nΣήμερα συνεχίζουμε πιο δυναμικά την προσπάθειά μας με ανανεωμένη ηγεσία και νέες πολιτικές δυνάμεις από τον πατριωτικό χώρο που ασπάστηκαν την ιδεολογία μας και προσχώρησαν στο Κόμμα.\nΗ ένταξή μας και ο αγώνας μας μέσα από τον ΣΥΝΔΕΣΜΟ ΕΘΝΙΚΗΣ ΕΝΟΤΗΤΑΣ θα φέρει ουσιαστικά αποτελέσματα για το καλό όλων των Ελλήνων. Αν εμείς οι αγνοί Έλληνες Πατριώτες, δεν αγωνισθούμε εναντίον των σύγχρονων βαρβάρων και του ύπουλου Εφιάλτη, τότε ποιός; Αν όχι τώρα, πότε; Όταν δεν θα υπάρχει Πατρίδα να υπερασπισθούμε; Όταν θα καταστούμε ραγιάδες σε μια αποικία χρέους εμείς, τα παιδιά μας και τα παιδιά των παιδιών μας; Καλούμεθα να δώσουμε το δυναμικό μας παρόν στις ευρωπαϊκές εκλογές του 2014. Γιατί είναι εθνική ανάγκη οι απόψεις-θέσεις-προτάσεις του κόμματος να παρουσιάζονται στην Ευρωπαϊκή Βουλή και μετά τις εθνικές εκλογές στο Ελληνικό Κοινοβούλιο.\nΟ Πλάτων είπε: «Όσοι αδιαφορούν για τα κοινά είναι καταδικασμένοι να εξουσιάζονται από ανθρώπους πολύ κατώτερους τους». Σήμερα δυστυχώς εξουσιαζόμεθα από ανίκανους, φαύλους και ακόμα χειρότερα από επικίνδυνους. Ο ΣΥΝΔΕΣΜΟΣ ΕΘΝΙΚΗΣ ΕΝΟΤΗΤΑΣ είναι η μοναδική μας ευκαιρία, είναι η ελπίδα, που δεν πρέπει να χάσουμε. Συμπαραταχτείτε σήμερα, γιατί αύριο θα είναι αργά.\nΔΙΑΒΑΣΤΕ ΑΡΘΡΑ ΤΟΥ\nΠαιδεία, το μεγάλο θύμα των μνημονίων.\nΗ Παιδεία "Παίζει"\nΔημοκρατία έχουμε όταν:\nΒΙΒΛΙΑ ΠΟΥ ΕΧΕΙ ΣΥΓΓΡΑΨΕΙ\n1. ΞΕΝΟΦΩΝΤΟΣ ΜΑΝΑΤΖΜΕΝΤ. ΣΥΓΧΡΟΝΕΣ ΑΠΟΨΕΙΣ ΑΠΟ ΤΗΝ ΑΡΧΑΙΟΤΗΤΑ.\n2. Η ΝΑΠΟΛΕΟΝΤΕΙΟΣ ΣΤΡΑΤΗΓΙΚΗ ΓΙΑ ΤΙΣ ΕΠΙΧΕΙΡΗΣΕΙΣ.\n3. ΟΙ ΑΡΧΕΣ ΤΟΥ ΠΟΛΕΜΟΥ ΣΤΙΣ ΕΠΙΧΕΙΡΗΣΕΙΣ.\n4. ΜΑΘΗΜΑΤΑ ΠΟΛΙΤΙΚΟΥ ΜΑΡΚΕΤΙΝΓΚ.


ΔΗΜΟΤΙΚΗ ΣΥΝΕΝΝΟΗΣΗ ΓΙΑ ΤΟΝ ΩΡΩΠΟ: ΚΑΠΑΝΔΡΙΤΙ: Η ΔΗΣΩ ΑΝΟΙΞΕ ΤΗΝ ΣΥΖΗΤΗΣΗ ΓΙΑ ΤΟΥΣ ΔΑΣΙΚΟΥΣ ΧΑΡΤΕΣ\nΣτην αίθουσα της κοινότητας Καπανδριτίου πραγματοποιήθηκε συζήτηση – ενημέρωση για τους δασικούς χάρτες που ανακοίνωσε το Υπουργείο Περιβάλλοντος, έπειτα από πρωτοβουλία του Γραφείου Πόλης Καπανδριτίου της ΔΗΣΩ. Παρουσία εκατοντάδων κατοίκων της περιοχής παρουσιάστηκαν οι δασικοί χάρτες που δημοσιοποίησε το ΥΠΕΚΑ χρησιμοποιώντας αεροφωτογραφίες του 1945, από την δασολόγο, Αναστασία Κοροβέση και τον συντονισμό του Γραμματέα του Γραφείου Πόλης, Χρήστου Έξαρχου. Όπως έγινε εύκολα κατανοητό από όλους, η απόφαση της κυβέρνησης να χρησιμοποιήσει ως μέτρο το τι ήταν δάσος το 1945 δημιουργεί πολλά προβλήματα στην τοπική κοινωνία και σε όσους διατηρούν περιουσία στην περιοχή καθώς μεγάλα τμήματα των οικισμών αλλά και των γεωργικών εκτάσεων χαρακτηρίζονται δάσος και προκειμένου κάποιος να διατηρήσει την περιουσία του και να μπορεί να την αξιοποιήσει, θα πρέπει να μπει σε μια διαδικασία υποβολής αντιρρήσεων αποδίδοντας στο κράτος έναν ακόμη χαράτσι στις σημερινές δύσκολες για την πλειοψηφία οικονομικές συνθήκες.\nΟ Πρόεδρος της ΔΗΣΩ, Ανεξάρτητος Βουλευτής Αττικής, Βασίλης Οικονόμου, υποστήριξε ότι και οι δασικοί χάρτες, όπως τουλάχιστον ανακοινώθηκαν, εντάσσονται σε μια λογική άδικης – έκτακτης εισφοράς των κατοίκων της Βόρειας Αττικής μέσω των αντιρρήσεων, ανεξαρτήτως μάλιστα οικονομικής κατάστασης. Δυστυχώς, πέραν των όποιων προβλημάτων δημιουργούνται στον καθένα προσωπικά, δημιουργούνται και συλλογικά προβλήματα, καθώς κατά τρόπο τουλάχιστον άστοχο δημιουργούνται δεδομένα που καμία σχέση δεν έχουν με την πραγματικότητα. Θέλουμε δασικούς χάρτες και σίγουρα δεν θέλουμε την άνευ ορίων οικιστική επέκταση. Όμως με τον τρόπο αυτό τελικά θα θεωρηθούν παράνομα σπίτια που υπάρχουν εδώ και δεκαετίες, ολόκληροι οικισμοί θα «εξαφανιστούν» από τους επίσημους χάρτες της πολιτείας και περιουσίες που αποκτήθηκαν με πολλούς κόπους και θυσίες θα εξαφανιστούν. Προφανώς το μέτρο είναι εισπρακτικό, προφανώς και ο χρονικός προσδιορισμός του 1945 ως μέτρο καθορισμού των δασών είναι αυθαίρετος. Ο εξαναγκασμός της κυβέρνησης προς τους πολίτες να πληρώσουν προκειμένου να τους αναγνωριστούν τα περιουσιακά τους δικαιώματα είναι μια πολιτική απόφαση, είναι μια άδικη πολιτική απόφαση. Σε αυτές τις συνθήκες πρέπει να βαδίσουμε συντονισμένα και οργανωμένα, όχι σε μονάδες αλλά ως σύνολο. Το θέμα των δασικών χαρτών θα τεθεί την Τρίτη 12-04-2011 από την ΔΗΣΩ στο δημοτικό συμβούλιο προκειμένου και ο Δήμος να πάρει μια απόφαση για το πώς θα κινηθεί σε σχέση με τους δασικούς χάρτες. Το ζήτημα δεν είναι να δημιουργήσουμε δασικούς χάρτες για τη Αττική του 1945 των 1 εκατ. κατοίκων, αλλά να χαρακτηρίσουμε τις δασικές εκτάσεις του 2011 για την Αττική των 4,5 εκατ. κατοίκων, χωρίς να αφήσουμε μέτρο δάσους στους καταπατητές αλλά και σεβόμενοι την προοπτική και την περιουσία του λαού της Βόρειας Αττικής. Χαρακτηριστικά ο Βασίλης Οικονόμου, τόνισε ότι θα πρέπει να γίνου δεκτές οι αεροφωτογραφίες του 1975 θέτοντας ένα λογικό και ρεαλιστικό όριο για την χαρτογράφηση της περιοχής.\nΟ Γραμματέας της ΔΗΣΩ, Στέλιος Κοροβέσης, στην τοποθέτησή του τόνισε ότι είναι βέβαιο ότι όλοι θέλουμε να υπάρξουν οι δασικοί χάρτες και να προστατευτούν οι πνεύμονες πρασίνου της χώρας και της περιοχής μας, από την άναρχη δόμηση και τους επιτήδειους. Αυτό όμως πρέπει να γίνει σε μια ορθολογική βάση, πρέπει να στηρίζεται στην πραγματικότητα όπως αυτή διαμορφώθηκε τις τελευταίες δεκαετίες και όχι σε μια πραγματικότητα πριν από 70 σχεδόν χρόνια. Η όλη μεθόδευση του ΥΠΕΚΑ δημιουργεί δυστυχώς την εντύπωση ότι το ζήτημα είναι πρώτα και κύρια λογιστικό, αδιαφορώντας για την κοινωνική πραγματικότητα και ζητώντας από τους πολίτες, ανεξαρτήτως της οικονομικής τους δυνατότητας να προσφύγουν ενάντια στους δασικούς χάρτες, αποδίδοντας έναν ακόμη κεφαλικό φόρο για να διατηρήσουν την περιουσία τους χωρίς μάλιστα να είναι εξασφαλισμένη και η τελική τους δικαίωση.\nΩς ΔΗΣΩ επιμένουμε ότι θέλουμε να καθοριστούν τα σχέδια πόλης και να αποφασίσουμε, ως τοπική κοινωνία, ως Δήμος Ωρωπού πλέον, για το είδος της ανάπτυξης που θέλουμε. Σίγουρα δεν θέλουμε να εξελιχθούμε σε ένα προάστιο των Αθηνών, σε μια ακόμα τσιμεντούπολη έστω και με καλύτερη ρυμοτομία. Δεν θέλουμε όμως να μπει και χωρίς την γνώμη μας το όριο της οικιστικής μας επέκτασης. Πρέπει επιτέλους να γίνει ένας σχεδιασμός που θα λαμβάνει υπόψη τις δυνατότητες ανάπτυξης, θα λαμβάνει υπόψη τους όρους της αειφορίας για ανάπτυξη, θα περιλαμβάνει τα όρια του δάσους και δεν θα δημιουργεί το αίσθημα της αδικίας, δεν θα αναγκάζει τους κατοίκους να πληρώσουν για την περιουσία τους, χωρίς μάλιστα να εγγυάται κανείς και για την δικαίωσή τους. Η κυβέρνηση για μια ακόμη φορά σχεδιάζει αγνοώντας την πραγματικότητα και καλεί τους κατοίκους να πληρώσουν το τίμημα της προχειρότητάς της. Τα όρια των δασών είναι μια πολιτική απόφαση της κυβέρνησης και είναι μια εσφαλμένη και άδικη απόφαση. Οφείλει η κυβέρνηση να συζητήσει με την τοπική κοινωνία και τους φορείς της περιοχής, προκειμένου να προκύψουν κοινωνικά δίκαιες λύσεις που θα υπηρετούν τα συμφέροντα όλων και όχι να προκαλεί το κοινό περί δικαίου αίσθημα προκαλώντας ενίοτε και απρόβλεπτες εξελίξεις.\nΑναρτήθηκε από ΔΗΜΟΤΙΚΗ ΣΥΝΕΝΝΟΗΣΗ ΓΙΑ ΤΟΝ ΩΡΩΠΟ στις 3:43 π.μ.


Η Χίος αποχαιρετά - προς το παρόν- τις περιπατητικές διαδρομές | politischios.gr\nΓια πράξη εκδίκησης στη Χίο από την Χρ. Καλογήρου κάνει λόγο ο Σταμάτης Κάρμαντζης λέγοντας ότι το έργο θα επανενταχθεί από τον Κώστα Μουτζούρη\nΣτην απόρριψη ενός από τα πιο σημαντικά έργα, του δικτύου πεζοπορικών διαδρομών προχώρησε η Ενδιάμεση Διαχειριστική Αρχή της Περιφέρειας Βορείου Αιγαίου, εξαιτίας της έλλειψης μελέτης από τη Διεύθυνση Δασών Χίου.\nΤο έργο θα χρηματοδοτούταν με 750.000 ευρώ και για τον συγκεκριμένο μάλιστα σκοπό είχε υπογραφεί 3μερής Προγραμματική Σύμβαση μεταξύ της Περιφέρειας, του Δήμου Χίου και της Αποκεντρωμένης Διοίκησης Αιγαίου η οποία θα εκπροσωπούσε τη Διεύθυνση Δασών.\nΌπως εξήγησε στον «π» ο αντιπεριφερειάρχης Σταμάτης Κάρμαντζης, όλες οι μελέτες είχαν πάρει την έγκριση από το Υπουργείο Αγροτικής Ανάπτυξης.\n«Ωστόσο η διαχειριστική αρχή ζήτησε μία μικρή μελέτη από τη Διεύθυνση Δασών Χίου. Εξαιτίας όμως του γεγονότος ότι κανένας φορέας από τους τρεις δεν έχει δασολόγο, έπρεπε να ανατεθεί μελέτη ύψους 35.000 ευρώ σε εξωτερικό συνεργάτη. Είπαμε λοιπόν να προχωρήσει το μεγάλο κομμάτι του έργου και στο μεταξύ να προλάβει να ολοκληρωθεί η μικρή μελέτη. Αντ’ αυτού όμως η Διαχειριστική απέρριψε τη χρηματοδότηση του έργου πέρα από κάθε λογική. Το δίκτυο πεζοπορικών διαδρομών είναι ένα έργο για το οποίο έχουν παλέψει πολλοί, μεταξύ αυτών εγώ, ο Γιώργος Χαλάτσης, ο Γιώργος Μισετζής από το 1999», ανέφερε ο κ. Κάρμαντζης.\nΕυθύνες στη Χριστιάνα Καλογήρου\nΜιλώντας στον «π» ο Αντιπεριφερειάρχης και νέος Δήμαρχος Χίου, επέρριψε τις ευθύνες της συγκεκριμένης εξέλιξης στην απερχόμενη Περιφερειάρχη Χρ. Καλογήρου κάνοντας λόγο για πράξη εκδίκησης απέναντι στη Χίο και στους Χιώτες.\n«Στη Σάμο για παράδειγμα δόθηκαν τα ίδια χρήματα με συνοπτικές διαδικασίες. Αυτό είναι η ουσία της άνισης μεταχείρισης. Θέλω να επισημάνω ότι δεν έχουμε κανένα παράπονο ειδικά από τον Γιώργο Πλακωτάρη. Κλήθηκε να λύσει έναν γόρδιο δεσμό αλλά δεν υπήρχε η πολιτική βούληση από την πολιτική προϊσταμένη που είναι η κα. Καλογήρου», εξήγησε ο ίδιος και συνέχισε λέγοντας:\n«Το έργο, ας το βάλουν καλά στο μυαλό τους ορισμένοι, θα το εκτελέσουμε ο κόσμος να έρθει πάνω – κάτω. Θα επανέλθουμε με τη νέα περιφερειακή αρχή του Κ. Μουτζούρη από τον Σεπτέμβρη, οπότε θέλω να είμαι καθυσηχαστικός. Όσο για τη Διεύθυνση Τεχνικών Έργων της Π.Ε. Χίου έκανε άψογα τη δουλειά της αυτά τα τελευταία 5 βασανιστικά χρόνια που η Χίος διεκδικούσε τα αυτονότητα».


Ρινίτιδα - Φταίει πάντα η αλλεργία; - Κωνσταντίνος Δημητρίου - Χειρουργός Ωτορινολαρυγγολόγος Παίδων Ενηλίκων\nΚωνσταντίνος Δημητρίου - Χειρουργός Ωτορινολαρυγγολόγος Παίδων Ενηλίκων > Blog > Επιστημονικά Άρθρα > Ρινίτιδα – Φταίει πάντα η αλλεργία;\nΗ αλλεργική εκδηλώνεται κατόπιν έκθεσης σε ουσίες-αλλεργιογόνα στα οποία είναι ευαισθητοποιημένος ο ασθενής. Διακρίνεται παραδοσιακά σε εποχική που συνήθως οφείλεται σε γύρη ή μύκητες και <bετήσια< strong=””>που διαρκεί σχεδόν όλο το έτος και οφείλεται συνήθως σε ακάρεα της σκόνης, μύκητες και οικόσιτα ζώα.\n–Ιστορικό των συμπτωμάτων\n– Ενδοσκόπηση της μύτης: Δίνει τις περισσότερης πληροφορίες για τα αίτια της ρινίτιδας, αν συνυπάρχει ιγμορίτιδα, αν υπάρχουν κρεατάκια (αδενοειδείς εκβλαστήσεις) στα παιδιά. Η ύπαρξη των τελευταίων συχνά προκαλεί υποτροπή γιατί μέσα στα κρεατάκια βρίσκουν καταφύγιο και κάποια μικρόβια που προκαλούν τη ρινίτιδα.\n– Αλλεργικά τεστ: Σε ένα εξειδικευμένο ΩΡΛ ιατρείο μπορούν να γίνουν και να καθορίσουν την ακριβή αιτία της αλλεργικής ρινίτιδας.\n– Ακτινολογικός έλεγχος: Οι απλές ακτινογραφίες δεν συνιστώνται πλέον ενώ σε κάποιες ιδιαίτερες περιπτώσεις μπορεί να χρειαστεί αξονική τομογραφία.


Κάρτσωνας Νικόλαος – Βιογραφικό Λεξικό Ελλήνων Βουλευτών, 1946-1956\nΟ Νικόλαος Κάρτσωνας του Σταύρου γεννήθηκε στα Αρφαρά Μεσσηνίας το 1882. Σπούδασε Νομικά και άσκησε τη δικηγορία στην Καλαμάτα. Πολιτεύθηκε στις εκλογές του 1926 στην περιφέρεια Μεσσηνίας ως υποψήφιος τοπικού συνδυασμού Ανεξαρτήτων χωρίς να εκλεγεί και στις εκλογές του 1928 πολιτεύθηκε με το Εθνικό Δημοκρατικό Κόμμα στην περιφέρεια Καλαμών χωρίς να εκλεγεί. Εν όψει των εκλογών του 1932 ο Ν. Κάρτσωνας προσχώρησε στο Λαϊκό Κόμμα (ΛΚ), με το οποίο εξελέγη πρώτη φορά βουλευτής Μεσσηνίας στις εκλογές του ίδιου έτους. Επανεξελέγη βουλευτής Μεσσηνίας με το ΛΚ στις εκλογές του 1933, του 1935 και του 1936.\nΜεταπολεμικά, ο Ν. Κάρτσωνας πολιτεύθηκε ως μεμονωμένος στην περιφέρεια Μεσσηνίας στις εκλογές του 1946 χωρίς να εκλεγεί και στις εκλογές του 1950 πολιτεύθηκε στην ίδια περιφέρεια με το ΛΚ χωρίς να εκλεγεί. Εν όψει των εκλογών του 1952 ο Ν. Κάρτσωνας προσχώρησε στον Ελληνικό Συναγερμό, με τον οποίο εξελέγη βουλευτής Μεσσηνίας. Πολιτεύθηκε ξανά στην περιφέρεια Μεσσηνίας ως μεμονωμένος υποψήφιος στις εκλογές του 1956, ενώ το 1958 συμμετείχε στο συνδυασμό του Κόμματος Φιλελευθέρων χωρίς να εκλεγεί. Ο Ν. Κάρτσωνας πολιτεύτηκε τελευταία φορά με την Ένωση Κέντρου στις εκλογές του 1964 χωρίς να εκλεγεί. Ο Νικόλαος Κάρτσωνας απεβίωσε την 1η Δεκεμβρίου 1975.\nΤο Βήμα, 2.12.1975


Η σατανική Ατζέντα 21 μπαίνει στην τελική της φάση - Grothia\nΚάθε μέρα τα δικαιώματά μας δέχονται κι από μια επίθεση, συμπεριλαμβανομένων των δικαιωμάτων ιδιοκτησίας μας, μέσα από μια πρωτοβουλία των Ηνωμένων Εθνών που ονομάζεται Αειφόρος Ανάπτυξη – Ατζέντα 21.\n‘Ολοι έχουμε ίσα δικαιώματα στη μιζέρια, πλην… της ελίτ!\nΤέτοιος συντονισμός δεν έχει ματαγίνει! Δύο ημέρες πριν από τη διάσκεψη του ΟΗΕ που συγκαλείται “εκτάκτως” από τον γενικό γραμματέα του Οργανισμού και στην οποία θα συμμετάσχουν οι ηγέτες του κόσμου υπό την αυστηρή επίβλεψη του Ομπάμα, με στόχο την αντιμετώπιση της κλιματικής αλλαγής και επιτάχυνση των προσπαθειών για τη μείωση της υπερθέρμανσης του πλανήτη, χιλιάδες κόσμου διαδήλωσαν σε 166 χώρες του πλανήτη μας!\nΟ Ροκφέλερ θα πρέπει να καταξοδεύτηκε. Όλα τα παγκόσμια ΜΜΕ έδωσαν τον καλύτερο εαυτό τους για να το προβάλουν. Όλες οι πουλημένες στην ελίτ ΜΚΟ -μέχρι και οι Ανώνυμοι του Σόρος!- καθώς και θρησκευτικές οργανώσεις δραστηριοποιήθηκαν για να μαζέψουν τον πλανεμένο κοσμάκη, που βγήκε στους δρόμους να διαδηλώσει ‘υπέρ του περιβάλλοντος’, χωρίς να ξέρει ότι διαδηλώνει κατά του εαυτού του, όπως πολύ εύστοχα τόνισε και μια φίλη μας.\nΜάλιστα πόσταρε στο λογαριασμό του στο Twitter φωτογραφίες από τη συμμετοχή του στη διαδήλωση ρωτώντας όσους τον ακολουθούν…«Εσύ θα έρθεις;» και καλώντας τον κόσμο να συμμετέχει στην πορεία: «Νέοι και κλιματική αλλαγή: Κάντε το χρέος σας στον κόσμο, συμμετέχετε: Αυτό θα ενισχύσει τη δημοκρατία αλλά και τη φωνή σας!», έγραψε.\nΌμως για την επερχόμενη συνάντηση για την κλιματική αλλαγή δεν ενδιαφέρεται μόνο η σοσιαλιστική διεθνής των Ομπάμα και ΓΑΠ. Ενδιαφέρεται και η “αριστερά”. Ένα από τα καυτά θέματα που συζήτησε ο Τσίπρας με τον Πάπα ήταν και το περιβάλλον. Τι να είπαν άραγε οι δυο τους; Ότι μας ψεκάζουν; Ότι υπάρχει αυτή τη στιγμή τόσο ανεπτυγμένη τεχνολογία που μπορεί να παίξει το κλίμα στα πέντε δάχτυλα και για πλάκα να κάνει ένα ακραίο καιρικό φαινόμενο, ένα σεισμούλη 8-9 ρίχτερ, η ένα jet stream να διαλύσει τα πάντα στη Νέα Υόρκη που διαδήλωνε ενάντια….; μήπως ξέρανε και αυτοί;\nΌχι βέβαια, ούτε ο Τσίπρας, ούτε ο Πάπας μίλησαν γι’ αυτά. Όπως δεν μίλησαν για την τράπεζα του Βατικανού, αλλά γενικά και αόριστα για… τις τράπεζες. Μίλησαν για τη φτώχεια που μαστίζει τον κόσμο, αλλά δεν μίλησαν για την Ατζέντα 21 που επιβάλλει τη φτώχεια. Δεν μιλάνε ΠΟΤΕ οι συριζαίοι και οι κουκουέδες για την Ατζέντα 21, γιατί τώρα -ευτυχώς- είναι οι φιλελεύθεροι που έρχονται να πάρουν τα σπίτια, κι όχι η αριστερά, αλλά η αριστερά, όμως, δεν εξηγεί ότι είναι η Ατζέντα 21 που προωθεί την κατάργηση της ατομικής ιδιοκτησίας! Αστείο; Κι όμως αληθινό!!! Όποιος κυβερνάει, επιβάλλει την Ατζέντα 21. Τώρα οι σοσιαλιστές; Οι φιλελεύθεροι μετά; Κι όταν έρθει η ώρα της αριστεράς, πάλι την ίδια Ατζέντα θα έχετε!!!\nΣτο κόλπο και οι φωνές “μεγάλων” ακτιβιστών της αριστεράς!\nΜε λίγα λόγια ο Chomsky αναφέρεται στο όργανο του ΟΗΕ, αυτό που χρηματοδοτείται από τον Ροκφέλερ και που προβλέπει “το τέλος της ανθρωπότητας” αν δεν παρθούν κάποια μέτρα. Ποια είναι αυτά;\n“Ένα σχέδιο Μάρσαλ για τη Γη”, λέει η αγαπημένη του Τσίπρα, Ναόμι Κλάιν!\nΚαι με πολύ λίγα λόγια, βάλλεται κατά του ορυκτού καύσιμου και υπέρ της πράσινης ενέργειας. Ό,τι ακριβώς λέει και ο άλλος ‘φίλος’, ο Ομπάμα. «Το ζήτημα δεν είναι ότι δεν υπάρχει ή δεν μπορεί να παραχθεί πλούτος στην πράσινη ή ανανεώσιμη οικονομία. Το είδος της οικονομίας αυτής, δεν πρόκειται να δημιουργήσει όμως το είδος του πλούτου που αναπτύσσουν τα ορυκτά καύσιμα. Τα ορυκτά καύσιμα δημιουργούν μια υπερ-στρωματοποιημένη οικονομία. Είναι η φύση των πόρων που απαιτεί ενα τεράστιο σύστημα υποδομών για την εξόρυξη και μεταφορά τους. Και αυτό οδηγεί σε τεράστια κέρδη, που είναιυπεραρκετά ώστε να εξαγοράσουν ακόμα και πολιτικούς. Η πράσινη οικονομία είναι ένα διαφορετικό είδος οικονομίας. Είναι μια πιο αποκεντρωμένη οικονομία. Είναι δυνατόν, λοιπόν, η εξουσία να παραχωρήσει τις κατακτήσεις της χωρίς μάχη; Δεν έχουμε λύσει το θέμα του εδραιωμένου πλούτου», λέει -σαν να ακούει κανείς τον ΓΑΠ- κι όποιος θέλει το τρώει.\nΔηλαδή, μόλις αλλάξει η ενέργεια, από ορυκτά καύσιμα σε πράσινη ενέργεια, η οποία κοστίζει και δεν είναι τόσο αποδοτική, αμέσως θα αλλάξει και η οικονομική δομή, δεν θα υπάρχει πλέον ελίτ να εξαγοράζει τους πολιτικούς!!! Αυτό είναι ένα νέο δόγμα που δημιουργεί ένα νέοσοκ: Την κατάργηση του καπιταλισμού μέσω φωτοβολταϊκών και ανεμογεννητριών!\nΑλλά το σχέδιο επιβολής αυτής της ‘αειφόρου ανάπτυξης’ (Ατζέντα 21) στο μέλλον είναι ακόμα πιο εφιαλτικό. Ποιο είναι το αντίθετο της βιομηχανικής επανάστασης που έκανε να ανθίσει ο καπιταλισμός; Η αποβιομηχανοποίηση. Κι αυτός ακριβώς είναι ο στόχος. Για να μειωθούν οι βιομηχανικές μονάδες που παράγουν με ορυκτά καύσιμα, θα μπει τέτοια φορολόγηση πράσινη που θα τις καταστήσει, αν όχι καθόλου επικερδείς, ίσως όχι τόσο επικερδείς όσο θα ήθελε η ελίτ. Το αποτέλεσμα θα είναι να κλείσουν και να δημιουργηθούν νέες ατελείωτες στρατιές ανεργίας, που θα “σώσουν” τον πλανήτη προσφέροντας τα σώματα τους για λίπασμα!\nΠρέπει να είναι κανείς ανεγκέφαλος να πιστέψει πως η απληστία της ελίτ θα ελεγχθεί με αυτόν τον τρόπο. Απλά, η παγκόσμια ελίτ -το 1%- που έχει μαζέψει όλο τον πλούτο της γης, μπορεί να ζήσει για πολλά χρόνια και με κλειστά τα εργοστάσια χαζεύοντας το 99% όσο εκείνο θα αλληλοκατασπαράζεται. Άνεργος ο ηλικιακά εργαζόμενος πληθυσμός, παρέα με τους συνταξιούχους που θα βλέπουν άδεια τα ταμεία τους – ένας απόλυτος οικονομικός και κοινωνικός Αρμαγεδδών!!!\nΣτο debate για την κλιματική αλλαγή, τον πρώτο και τελευταίο λόγο, μας λέει ο Ομπάμα, έχουν οι επιστήμονες. Μόνο που ξεχνάει να πει, Οι δικοί μου επιστήμονες. Γιατί όλους τους άλλους, τους κατάπιε το μαύρο το σκοτάδι. Το διαβάσατε εσείς πουθενά ότι Νέα έκθεση δείχνει καμία υπερθέρμανση του πλανήτη για σχεδόν 18 χρόνια!; Όχι. Ούτε ακούστηκε στην τηλεόραση. Γι’ αυτό και μια αμερικάνικη οργάνωση, αναγκάστηκε να ναυλώσει αεροπλανάκι και να πετάξει πάνω από το πλήθος που διαδήλωνε στη Νέα Υόρκη με ένα πανό που έγραφε ότι δεν υπάρχει υπερθέρμανση τα τελευταία 17 χρόνια.\nΛυπάμαι πολύ αν στεναχωρήσω κάποιους, αλλά ναι… τα σπίτια θα μας τα πάρουν οι σοσιαλ-κομμουνιστές παρέα με τους νεοφιλελεύθερους πολύ απλά γιατί έχουν υπογράψει μαζί την Ατζέντα 21, μαζί αποσιωπούν που αποσκοπεί, μαζί προδιαγράφουν το ζοφερό μέλλον και μαζί εξυπηρετούν την ελίτ που κάθε μέρα μας μετράει να δει πως πηγαίνει η μείωση του πληθυσμού. Μαζί δεν μιλούν για τους χημικούς αεροψεκασμούς, μαζί μας βρίζουν ως συνωμοσιολόγους, μαζί δεν ξεσκεπάζουν τα μολυσμένα εμβόλια, μαζί κάνουν τα στραβά μάτια στην ουσιαστική φοροδιαφυγή/απαλλαγή, μαζί καμώνονται ότι νοιάζονται για το κλίμα, μαζί συμφωνούν για τις ΑΠΕ.\nΚάνε ένα τεστ: Πριν τους ξαναψηφίσεις, γιατί δεν πας να τους ρωτήσεις γιατί έχουν πιει το αμίλητο νερό….;


Ο Μπουφόν σκέφτεται να μην σταματήσει - Νέα Κρήτη\nΟ Μπουφόν σκέφτεται να μην σταματήσει\nΣκέψεις να αγωνιστεί και την επόμενη σεζόν κάνει ο Τζιανλουίτζι Μπουφόν, όπως αποκάλυψε στον αθλητικό διευθυντή της Ίντερ, Πιέρο Αουζίλιο, στα πλαίσια του ντέρμπι Γιουβέντους- Ίντερ.\nΈνα δημοσίευμα της ''Sport Mediaset'' ήρθε σαν «βόμβα» στα 'αυτιά' όσων περίμεναν ότι αυτή θα ήταν η τελευταία σεζόν για τον γνωστό σε όλους Τζιανλουίτζι Μπουφόν στους αγωνιστικούς χώρους, λέγοντας πως ο Ιταλός σκέφτεται να συνεχίσει για ακόμα μία σεζόν.\nΟ 39χρονος τερματοφύλακας έχει προγραμματίσει να αποσυρθεί με το τέλος της φετινής σεζόν, με μοναδική εξαίρεση αν η Γιουβέντους καταφέρει να κατακτήσει το Champions League, ώστε να μπορέσει ο Μπουφόν να αγωνιστεί στο Παγκόσμιο Κύπελλο Συλλόγων.\nΑυτές τις σκέψεις αποκάλυψε σύμφωνα με το δημοσίευμα στον αθλητικό διευθυντή της Ίντερ, Πιέρο Πιέρο Αουζίλιο, στο περιθώριο του ισόπαλου 0-0 της Γιουβέντους με την Ίντερ.\nΗ ιταλική Γιουβέντους του έχει προτείνει ήδη πόστο για την ομάδα, με τον ίδιο να είναι πρόθυμος να συνεχίσει σε περίπτωση που θεωρείται ακόμα σημαντικός.


Δημοσίευση: 12 Ιουλίου 2020 12:56\nΗ Βουλευτής Φλώρινας και Αναπληρώτρια Τομεάρχης Μεταφορών της Κ.Ο. του ΣΥΡΙΖΑ, Θεοπίστη (Πέτη) Πέρκα τοποθετήθηκε, στις 8.07.2020, στη συνεδρίαση της Ειδικής Μόνιμης Επιτροπής Οδικής Ασφάλειας της Βουλής με θέμα «Θέματα οδικής ασφάλειας που επιλύουν, αλλά και που δυνητικά προκαλούν οι αναδυόμενες τεχνολογίες Τηλεματικής των Μεταφορών και αυτόνομης Οδήγησης»\n«Θέλω να ευχαριστήσω τον κ. Μπεκιάρη, Διευθυντή του Ινστιτούτου Βιώσιμης Κινητικότητας και Δικτύων Μεταφορών, καθώς και του Εθνικού Κέντρου Έρευνας και Τεχνολογικής Ανάπτυξης(ΙΜΕΤ/ΕΚΕΤΑ) για την ενημέρωση των μελών της Επιτροπή.\nΩς συγκοινωνιολόγος έχω πολύ μεγάλη σχέση με το (Ι.ΜΕΤ.) του (ΕΚΕΤΑ) στη Θεσσαλονίκη. Γίνεται Εξαιρετική δουλειά. Η πρώτη παρατήρηση, βέβαια, είναι ότι, δυστυχώς, η πολιτεία διαχρονικά δεν ακούει τους επιστήμονες. Αυτό είναι ένα γενικό συμπέρασμα. Συνήθως δεν ακούνε όλοι.\nΕξαρτάται, βέβαια, και εδώ θέλω να τονίσω και το νόημα της Επιτροπής, αλλά και του Ινστιτούτου, αυτό είναι και λίγο και κριτική, με την έννοια ότι οι επιστήμονες συνεδριάζουν μεταξύ τους και βγάζουν πολύ ωραία συμπεράσματα, αλλά δεν έχουν την εμβέλεια και τη διάθεση να το περάσουν και στη πολιτεία και μάλιστα ειδικά στη Θεσσαλονίκη. Εγώ ξέρετε τι λέω;\nΗ Θεσσαλονίκη είναι η πόλη των συγκοινωνιολόγων, από τον κύριο Γιαννόπουλο, από το ΙΜΕΤ και άλλα σχετικά Κέντρα Έρευνας και έχει το χειρότερο συγκοινωνιακό, με ένα μόνο μέσο μεταφοράς, εδώ και χρόνια. Με το λιμάνι χωρίς διασύνδεση και πολλές άλλες ελλείψεις. Άρα εδώ είναι το πρόβλημα της πολιτείας, της πόλης, αλλά και του Ινστιτούτου. Αυτό θέλω να το κρατήσετε κ. Μπεκιάρη και θα βοηθήσουμε να μη συνεχιστεί αυτό. Δηλαδή πρέπει οι πολιτικοί να ακούν τους επιστήμονες και οι επιστήμονες να χτυπάνε το καμπανάκι.\nΘα αναφερθώ στο e-driveacademy, γιατί όπως είπε ο κ. Μπεκιάρης, ήμουν, τότε, Γενική Γραμματέας στο Υπουργείο Υποδομών και Μεταφορών και είχαμε συνεργαστεί πάρα πολύ καλά.\nΠήγαμε στο Υπουργείο Παιδείας και είπαμε να συμπεριληφθεί στα μαθήματα, διότι η οδηγική συμπεριφορά είναι θέμα κουλτούρας και συνδυάζεται με την εκπαίδευση. Για τα οδικά ατυχήματα εφόσον το όχημα, έχει βελτιωθεί, εφόσον η υποδομή έχει βελτιωθεί, τι μένει; Ο οδηγός, ο ανθρώπινος παράγοντας. Εκεί, πρέπει να εστιάσει η πολιτεία, πια, για να μειώσει τα ατυχήματα. Κάπως είχε προχωρήσει η σχετική διαδικασία αλλά μετά σταμάτησε. Μπορούμε να επανέλθουμε όμως σ’ αυτό. Είναι πολύ βασικό.\nΘα πω λίγο για τις άδειες οδήγησης, γιατί και αυτό είναι πάρα πολύ σοβαρό και συνδυάζεται με έναν από τους τρεις προσδιοριστικούς παράγοντες των οδικών ατυχημάτων, τον οδηγό.\nΗ κυβέρνηση του ΣΥΡΙΖΑ άλλαξε το θεσμικό πλαίσιο. Εγώ θα παραδεχτώ ότι σε μερικά σημεία μπορεί να είχε προβλήματα. Έρχεται η επόμενη κυβέρνηση και τον καταργεί, επαναφέροντας το διεφθαρμένο σύστημα και περιμένουμε ακόμη τον καινούργιο νόμο. Δεν γίνεται έτσι. Οι σοβαρές μεταρρυθμίσεις, τα σοβαρά έργα ξεπερνούν τη μέση θητεία μιας κυβέρνησης.\nΕίναι ένα πρόβλημα που όλοι αναγνωρίζουμε. Ξέρουμε όλοι πως παίρνονται οι άδειες οδήγησης. Προχθές είχαμε, πλαστογραφίες και στις άδειες οδήγησης. Πήγαινε άλλος και έδινε εξετάσεις για άλλον. Πρέπει πολύ σοβαρά και να συμφωνήσουμε όλοι ότι αυτό πρέπει να σταματήσει.\nΕκεί, λοιπόν, έρχεται η επιστήμη, ήμουν πάλι στη Γενική Γραμματεία, και είχε πει: Μπορούμε να βάλουμε κάμερες στα οχήματα, πίστες, ηλεκτρονικό κέντρο και τα λοιπά. Ήταν πολύ δουλεμένες προτάσεις, που είχαν κάνει οι υπηρεσίες, βεβαίως, με τη βοήθεια και άλλων επιστημόνων.\nΠάμε λίγο τώρα στη πολύ ωραία δουλειά που κάνει το Ινστιτούτο Βιώσιμης Κινητικότητας και Δικτύων Μεταφορών. Ήμουν Γενική Γραμματέας στο Υπουργείο όταν εγκαινιάσαμε, πιλοτικά, το πρώτα λεωφορεία χωρίς οδηγό στα Τρίκαλα. Ήτανε στο πρόγραμμα citymobil 2.\nΑυτό να σας πω εμένα με έβγαζε ασπροπρόσωπη, κάθε φορά που πήγαινα στο εξωτερικό και μιλούσαν οι άλλες χώρες για καινοτομία και εμείς δεν είχαμε να πούμε τίποτα, έλεγα το όχημα χωρίς οδηγό. Και που ήταν η καινοτομία μας; Στο πλαίσιο της νομοθεσίας, μεταφέραμε τις ευθύνες του οδηγού, που δεν υπάρχουν, στο κέντρο διαχείρισης κυκλοφορίας. Ήμασταν η πρώτη χώρα που έθεσε, σε συνθήκες πραγματικής κυκλοφορίας, όχημα χωρίς οδηγό.\nΤο λέω αυτό για να πω, ότι τα αιτήματα για πιλοτικά προγράμματα πρέπει να τα προωθούμε και να τα στηρίζουμε όλοι μαζί στο πλαίσιο αυτής της Επιτροπής της Βουλής. Αυτή η Επιτροπή πρέπει να παίξει και αυτό το ρόλο, να προωθεί πιλοτικά προγράμματα που αφορούν στην έρευνα και την καινοτομία.\nΣε ότι αφορά τα ηλεκτρικά πατίνια, μπαίνει στην κυκλοφορία ένα νέο μέσο. Δεν έχουμε καταφέρει ακόμα- εδώ θα είμαι λίγο αυστηρή- να βάλουμε το ποδήλατο κανονικά. Όταν ήμουν φοιτήτρια στο Πολυτεχνείο της Θεσσαλονίκης, η διπλωματική μου ήταν «ποδηλατόδρομοι στη Θεσσαλονίκη».\nΌταν έκανα το μεταπτυχιακό μετά από τριάντα χρόνια, ξανά ασχολήθηκα με τα ποδήλατα. Στον Οργανισμό Ρυθμιστικού και στο νέο Ρυθμιστικό περιεγράφηκαν ποδηλατόδρομοι και η Θεσσαλονίκη τελικά έχει μόνο την παραλία, που μπορείς να πας με ποδήλατο. Αναφέρομαι επομένως στη σπουδαιότητα του στρατηγικού σχεδιασμού- εμείς είχαμε τα ΣΒΑΚ-και τώρα βλέπουμε, ας πούμε, τον Μεγάλο Περίπατο. Δεν επιτρέπεται να γίνονται αποσπασματικές κινήσεις. Ο κ. Μπεκιάρης μίλησε για το ίδιο το πατίνι και τις δυνατότητες- εγώ συμφωνώ με όλα αυτά- αλλά όταν πας να αλλάξεις μια κυκλοφοριακή ροή ή να βάλεις νέο μέσο, θέλει κάτι παραπάνω.\nΑναφέρομαι σε αναπλάσεις, σε στρατηγικό σχεδιασμό, στη βιώσιμη αστική κινητικότητα με τη συμμετοχή όλων των εμπλεκόμενων. Προτείνω στην Επιτροπή Οδικής Ασφάλειας, πέρα από τις πολύ ωραίες ενημερώσεις και κουβέντες, να παίρνουμε και κάποιες δράσεις, να προχωρούμε δηλαδή σε προτάσεις, που νομίζω ότι όλοι θα συμφωνήσουμε.»\nσυγκοινωνιες ποδηλατο επιστημονες περκα μεγαλος περιπατος σβακ


Κύπριος κάνει τον γύρο της Ευρώπης με μοτοσικλέτα! | Reporter Cyprus | Άλλα Σπορ\nΒΙΝΤΕΟ: Η στιγμή που διέκοψαν...\nΚύπριος κάνει τον γύρο της Ευρώπης με μοτοσικλέτα!\nΤο όνειρο του πραγματικότητα κάνει ένας συμπατριώτης μας ο οποίος τη Δευτέρα (4/4) άρχισε ένα μοναδικό ταξίδι\nΤο όνειρο του πραγματικότητα κάνει ένας συμπατριώτης μας ο οποίος τη Δευτέρα (4/4) άρχισε ένα μοναδικό ταξίδι. Όπως εξηγεί σε ιστοσελίδα που δημιούργησε θα κάνει τον γύρο της Ευρώπης με την μοτοσικλέτα του.\nΔημιούργησε την ιστοσελίδα www.ridegaia.com, στην οποία θα δημοσιεύει φωτογραφικό υλικό, ώστε να μοιράζεται τις εμπειρίες του.\nΟνομάζομαι Κωνσταντίνος. Αυτή η ιστοσελίδα (www.ridegaia.com) αφορά ταξίδια με μοτοσυκλέτα και αποφάσισα να την δημιουργήσω για να μπορώ να μοιράζομαι τις περιπέτειές μου με τον υπόλοιπο κόσμο. Όταν αποφάσισα να αρχίσω να ταξιδεύω με μοτοσυκλέτα, περίπου πριν 4 χρόνια, πολλά μου φαίνονταν αδύνατα. Τώρα είμαι κοντά στο να κάνω το όνειρό μου πραγματικότητα! Τον Απρίλιο του 2016 θα αρχίσω να ταξιδεύω στην Ευρώπη και τα Βαλκάνια. Δεν έχω κάποιο περιορισμό στο χρόνο και αυτό είναι το δυνατό μου χαρτί. Ελάτε μαζί μου καθώς ταξιδεύω και άστε με να μοιραστώ τις εμπειρίες μου μαζί σας!\nΑποφάσισα ότι θα πρέπει να μάθω κάτι περισσότερο για την οδήγηση εκτός δρόμου, μιας και κάνω αυτό το ταξίδι μόνος. Μέχρι τώρα δεν με ένοιαζε και πολύ αν συνέβαινε κάτι στους χωματόδρομους που έκανα γιατί πάντα είχα παρέα, αλλά τώρα θα πρέπει να περιορίσω τις πιθανότητες πτώσης για να αποφύγω τυχών τραυματισμούς, και επειδή θα κρατάω μια φορτωμένη Τρανσαλπ των 300 κιλών.\nΗ Κυπριακή Ακαδημία Μοτοσικλέτας προσφέρθηκε να μου παρέχει αυτή την εκπαίδευση δείχνοντάς μου διάφορα.\nΜου δώσανε ένα Εντούρο για να μπορώ να μάθω καλύτερα και γρηγορότερα και βγήκαμε στους αγρούς για εντουράδα.\nΉταν η πρώτη μου φορά σε εντούρο μηχανή και πρέπει να πω ότι ήταν καταπληκτική εμπειρία.\nΤρελή ροπή και τεράστιες αναρτήσεις οι οποίες απλά τρώνε όλα τα εμπόδια με πολλή ευκολία και φυσικά πανάλαφρες και εύκολες να τις σηκώσεις.\nΣτην αρχή τα βρήκα λίγο σκούρα μιας και ήτανε κάτι ολότελα καινούριο για μένα, αλλά μέχρι το τέλος της μέρας είχα βρει τον ρυθμό μου και την σωστή στάση σώματος και μπορούσα να ακολουθήσω τους υπόλοιπους.\nΠοδόσφαιρο Κύπρος: ΒΙΝΤΕΟ: Η στιγμή που διέκοψαν την «Παραδοσιακή Βραδιά» για να τραγουδήσουν τον ύμνο της Ομόνοιας


Times: Το σκάνδαλο κατασκοπείας και ο συμβιβασμός αξίας ενός εκ. λιρών - Metrosport.gr\nTimes: Το σκάνδαλο κατασκοπείας και ο συμβιβασμός αξίας ενός εκ. λιρών\nΜια πρωτοφανή υπόθεση κατασκοπείας μεταξύ Λίβερπουλ και Μάντσεστερ Σίτι αποκαλύπτουν οι βρετανικοί «Times». Το χρονικό και ο τελικός συμβιβασμός.\nPremier League 21.09.2019 10:25\nΜια απίστευτη ιστορία κατασκοπείας στην Premier League με εμπλεκόμενες τις Λίβερπουλ και Μάντσεστερ Σίτι αποκαλύπτουν οι «Times».\nΣύμφωνα με όσα αποκαλύπτει η βρετανική εφημερίδα, η Λίβερπουλ κατέβαλε τον Σεπτέμβριο του 2013, ύστερα από συμβιβασμό, ποσό ενός εκατομμυρίου λιρών στη Μάντσεστερ Σίτι, αποτέλεσμα των καταγγελιών των «Σίτιζενς» ότι το λογισμικό σκάουτινγκ (Scout7) που χρησιμοποιούσαν είχε παραβιαστεί.\nΤα περιστατικά κατασκοπείας που καταγγέλλονται φέρονται πως έλαβαν χώρα λίγο μετά αφότου τρεις σκάουτερς της Μάντσεστερ Σίτι μετακόμισαν στη Λίβερπουλ.\nΟι άνθρωποι της Σίτι άρχισαν να υποπτεύονται ότι κάτι περίεργο συμβαίνει όταν η Λίβερπουλ εξέφρασε ενδιαφέρον για έναν νεαρό παίκτη από της Σαραγόσα ονόματι Πάολο Φερνάντες, τον οποίο παρακολουθούσαν επίσης.\nΜάλιστα η Σίτι, λόγω των υποψιών, κινήθηκε βιαστικά για την απόκτηση του Φερναντίνιο από τη Σαχτάρ Ντόνετσκ και του Χεσούς Νάβας από τη Σεβίλλη.\nΑξίζει να σημειωθεί πως ο συμβιβασμός μεταξύ των δύο ομάδων για τη συγκεκριμένη υπόθεση επιτεύχθηκε χωρίς ποτέ οι «κόκκινοι» να παραδεχθούν τις πράξεις που τους αποδίδονται και χωρίς, επίσης, η υπόθεση να οδηγηθεί στη δικαιοσύνη.\nTAGS: Λίβερπουλ Μάντσεστερ Σίτι\nΝέος «μνηστήρας» για τον Ερικσεν\nΚαλύτερο γκολ του Σεπτεμβρίου για τους Reds αυτό του Σαλάχ (video)\nΣτην πόρτα της εξόδου ο Ερικσεν στην Τότεναμ\nΤο 2020 επιστρέφει ο Γιορίς\nΓίνονται; Κι όμως… Ο 19χρονος, η παρθενική νίκη και οι πενιχροί βαθμοί\nΈπαψες να θυμίζεις Γιουνάιτεντ!\nΕκανε πρόταση στον Κλοπ η Ντόρμουντ\nΑπίστευτη εντός έδρας ήττα, μετά από 3,5 χρόνια! (vds)


Χριστουγεννιάτικες υπερωρίες! Τι δεν καταλαβαίνεις;;;\nΔύσκολα τα φετινά Χριστούγεννα. “Τρομοκρατία”, αεροπορικά δυστυχήματα, σεισμοί και τυφώνες – Κάποιοι δουλεύουν υπερωρίες ή… μήπως γι’ αυτούς δεν υπάρχει γιορτή;\nΕμείς κλασσικά, τηρήσαμε το έθιμο των τελευταίων ετών: Ψεκαστήκαμε! Χριστούγεννα χωρίς πασπάλισμα γίνεται; Τι να λέμε τώρα… Και μα Κρήτη, όλο χάρη και λεβεντιά!\nΔυστυχώς αλλού τα πράγματα χειρότερα. Στις Φιλιππίνες, ο πανίσχυρος τυφώνας Νοκ Τεν, που συνοδεύεται από θυελλώδεις ανέμους, έπληξε την Κυριακή το ανατολικό τμήμα των Φιλιππίνων όπου δεκάδες χιλιάδες άνθρωποι εγκατέλειψαν τις παράκτιες περιοχές. Οι ακραίες καιρικές συνθήκες αναμένεται να επηρεάσουν συνολικά μια περιοχή όπου διαμένουν σχεδόν 42 εκατομμύρια κάτοικοι, περιλαμβανομένης της πρωτεύουσας των Φιλιππίνων.\nΤα Χριστούγεννα είναι η μεγαλύτερη γιορτή στις Φιλιππίνες, η οποία έχει το μεγαλύτερο Ρωμαιοκαθολικό πληθυσμού της Ασίας, γεγονός που καθιστά δύσκολο για τους υπαλλήλους να πείσουν τον κόσμο να λάβουν σοβαρά υπόψη τις προειδοποιήσεις.\nΈτσι, γιατί ο Πρόεδρος των Φιλιππίνων πολύ μάγκας το παίζειτελευταία και μια τα βάζει με τις ΗΠΑ και μια με τον ΟΗΕ. Τι αλήτες τους ανεβάζει, τι καθίκια τους κατεβάζει…\nΣτη Χιλή, ισχυρή σεισμική δόνηση μεγέθους 7,6 βαθμών έπληξε την Κυριακή τη νότια χώρα, με αποτέλεσμα οι αρχές να εκδώσουν προειδοποίηση για τσουνάμι. Ο σεισμός- τον οποίο το αμερικανικό γεωλογικό ινστιτούτο USGS αρχικά υπολόγισε σε 7,7 βαθμούς – συγκλόνισε την περιοχή στις 11.22 τοπική ώρα (16.22 ώρα Ελλάδας), σε απόσταση 67 χιλιομέτρων βόρεια- δυτικά της πόλης Μελίνκα στη νήσο Τσιλοέ, περίπου 1.000 χλμ νότια της πρωτεύουσας Σαντιάγο, που προερχόταν από εστιακό βάθος 33 χιλιομέτρων, επισήμανε το Εθνικό Γραφείο Εκτάκτων Περιστατικών της Χιλής (Onemi).\nΌσο για το αεροπορικό δυστύχημα στη Ρωσία, τι να γράψουμε; Θα τα έχετε διαβάσει κι ακούσει από παντού. Τώρα γίνονται έρευνες για να διαπιστωθεί αν πρόκειται για μηχανικό ή ανθρώπινο λάθος, ή για τρομοκρατία. Υπάρχει και τρίτη εκδοχή,που μάλλον δεν θα την μάθουμε ποτέ, γιατί αν ειπωθεί ανοιχτά, θα σημαίνει ΙΙΙ Π.Π. Το χακάρισμα πλέον των αεροπλάνων είναι πολύ πιο εύκολο από το χακάρισμα ενός κομπιούτερ ή την υποκλοπή κάποιων μέηλ, όπως ας πούμε… της Χίλαρι από άγνωστη ομάδα χάκερς που οι ΗΠΑ ισχυρίζονται ότι ήταν Ρώσοι.\nΤεχνολογία δεν μου θέλατε;


Οδηγός Σπουδών - easyStudies.gr\nΜετά από τη μεγάλη επιτυχία των επτά εκδόσεων, ένας απόλυτα απαραίτητος οδηγός δίνει απαντήσεις και συμβουλές, λύσεις και ιδέες για σπουδές και καριέρα.\nΠληροφορίες για τα εκπαιδευτικά συστήματα 15 χωρών\nΤις κατατάξεις του Complete University Guide (CUG) με τα καλύτερα πανεπιστήμια της Μ. Βρετανίας\nΤα Top 10 ανά κλάδο σπουδών στη Μ. Βρετανία,\nΤα καλύτερα πανεπιστήμια παγκοσμίως της Top Universities\nΆρθρα στελεχών από την αγορά καθώς και έρευνες\nΤα πάντα για τις επαγγελματικούς τίτλους σπουδών ACCA, CIA, PMP, ICA, CFΑ, SHRM, CIMA, DipIFR\nΓλωσσάριο με περισσότερους από 400 όρους και πολλά ακόμη.\nΕκδόσεις StudySmart – Αιγιαλείας 54 Μαρούσι 15125 Αθήνα – 2114113235\nΔιάβασε το άμεσα\nΑγόρασε το E-Book\nΑγόρασε το σε ψηφιακή μορφή